RSS Channel Showcase 2323230\nRSS Channel Showcase 8362623\nRSS Channel Showcase 9638473\nRSS Channel Showcase 2755172\n09/14/17--07:20: _Kannattaako äänestää\n09/27/17--21:56: _Mikä on Eurooppalai...\n10/01/17--04:09: _Suomen talouden lyh...\n10/20/17--06:36: _Sininen linja on ko...\n11/30/17--09:57: _Sopeutuminen kilpai...\n12/07/17--11:51: _Suomi 6.12.2024 jä...\n12/16/17--15:35: _Euro horjuu - Suo...\n12/17/17--04:40: _Kohti vuotta 2025 -...\n12/19/17--05:06: _Asiantuntijoiden mu...\n12/20/17--14:05: _Presidenttiehdokas ...\n12/24/17--01:10: _Epätahdissa Eurooppaan\n12/30/17--07:02: _Keittiöekonomin työ...\n12/31/17--22:09: _Kokoomus köyhdyttää...\n01/03/18--06:30: _Väyrynen haluaa kai...\n01/04/18--03:28: _Suomen poliittinen ...\n01/18/18--13:24: _EU:lla syytä odotta...\n01/23/18--21:31: _Euro on rikkaiden m...\n09/14/17--07:20: Kannattaako äänestää\nKannattako äänestää , markkinavoimat hoitavat yhteiskunnan asiat kuntoo, kuten markkinauskovainen sanoo.\nÄänestämättä jättäminen on nykyaikana yhteiskunnallinen kannanotto. Tähän löytyy muutama hyvä peruste.\n1) Kun Suomi littyi EU:n, Suomi siirtyi yhteisvastuunyhteiskunnasta kilpailuyhteiskuntaan. Liberalistisen taloupolitiikan ja sen arvojen mukaista seurausta on, että 1990-luvulla Suomeen syntyi leipäjonot. Hyvää aikaa oli asia korjata vuoteen 2008 asti, mutta niin ei tapahtunut. Esim. vuonna 2000 ulkomaankaupan ylijäämä oli huimat 12+ miljardia.\nAsia ei pystytty hoitamaan, eikä liberalistinen yhteikuntajärjestelmä siitä nyt kovin huolissaan ole.\nYhteiskunta ei pystynyt, eikä pysty toteuttamaan sitä minimiä, että jos teillä on ruoka ja vaatteen, olkaa tyytyväisiä.\nTämä on yksi syy jättää äänestämättä.\n2)Kun Suomi liittyi rahaliittoon, joka oli menestystarina vuoteen 2008 asti. Sen jälkeen se ollut riippa Suomen taloudenhoidossa.\nTämä on toinen syy jättää äänestämättä.\n3) Suomi on luopunut vaalimasta Itämeren herkkää tasapainoa ja on osallinen Itämeren tilanteen kehittymiseen huonompaan suuntaa. Venäjä on virallisesti ilmoittanut, että Suomi luetaan sotatilanteessa Nato-maiden joukkoon, jossa Nato käyttää Suomea sotatoimialueena. Venäjä on tähän varautunut. Yhteistyön tekeminen Saksan kanssa paluuta 1920- luvulle. Suomi ei ole enään rauhanrakentaja sen perinteisessä merkityksessä, vaan Suomen johtajat ovat vetämässä maatamme selkkauksiin. Toivottavasti niin ei käy.\nTässäpä kolmas peruste jättää äänestämättä.\nTässä on kolme kehityskulkua nähtävillä. On tehty päätöksiä ja nähty niiden seurauksiakin.\nMitä on tehtävissä. Tehdään vallankumous. On tehtävä vallankumous arvojen maailmassa ja valittava toinen tie.\n09/27/17--21:56: Mikä on Eurooppalainen valuuttarahasto?\n"– Ehdotukseen eurooppalaisesta valuuttarahastosta suhtaudun positiivisesti, sillä oikein toteutettuna sillä voisi olla vakauttava vaikutus euroalueen talouteen, hän totesi lisäksi. Eurooppalaisessa keskustelussa on ollut esillä kriisimaiden rahoittamiseen tarkoitetun Euroopan vakausmekanismin EVM:n muuttaminen eurooppalaiseksi valuuttarahastoksi Kansainvälisen valuuttarahaston IMF:n mallin mukaisesti."\nJos sillä on tarkoitus vakauttaa euroa, niin sillä on pakko olla yhteisiä varoja tai vastuita, joilla tarvittaessa autetaan kriiseissä.\nEuroalueen yhteiselle valuuttarahastolle ymmärtääkseni ei voi tulla varoja muilta kuin jäsenmailta, eli meiltä euroalueen veronmaksajilta.\nOnko tämä nyt joku uusi sanamuoto, millä yritetään kiertää sanomasta ääneen yhteisvastuu, joka ei ole poliittisesti niin kovin suosittu sana ennen tulevia ennenaikaisia vaaleja ainakaan.???\n10/01/17--04:09: Suomen talouden lyhyt nousu kaatumassa uuteen lamaan?\nKasvun juuret löytyvät tietenkin yritysten tekemisestä ja Suomen kohdalla isot yritykset vaikuttavat paljon. Valuutta näyttää vaikuttavan: euro devalvoitui 2014 viidenneksen. Vuotta myöhemmin alkoi Suomen vienti kasvaa. Valuutan ja siten hintojen halventuminen tietenkin piristää myyntiä.\nEri toimialojen vienti toki vaihtelee: metsäteollisuus kasvoi hyvin hitaasti 2013 alkaen mutta on nyt taantunut. Metalliteollisuus puolestaan on lisännyt vientiään varsin uskollisesti euron dollarihinnan mukaisesti. Muu teollisuus notkahti 2014-15, etenkin Nesteen vienti supistui 6 miljardia. Koko vienti ei siis ole kasvanut häävisti, kun toimialat ovat nousseet ja laskeneet ristiin.\nNyt ne huonot uutiset. GnS Economicsin mukaan maailmantaloutta on vetänyt finanssikriisin myötä vain vauhdilla velkaantuva Kiina, jolle on nousemassa seinä vastaan. Keskuspankit ovat kasvattaneet pörssikuplan ja ns. zombietalouden, jossa osa yrityksistä pärjää vain halvan velan ansiosta. Ennuste on tyly: kurssiromahdusta on mahdotonta estää ja se tapahtuu 80 % todennäköisyydellä vuoden sisällä.\nTuo ei suinkaan ole ainoa ikävä arvio (Deutche Bank). Viisas kuuntelee varoituksia sen sijaan, että "ensi vuonna kasvaa"-ekonomisteja. Euro on kuplakone, joten arviot eivät yllätä. Resulla autolla ei pitkälle pötkitä, niin ei myöskään resulla valuuttajärjestelmällä. Euro vaatisi jatkuvia öljyn lisäyksiä koneeseensa ja monet osat eivät kestä kyytiä, joten niitä olisi paikattava kokoajan. Suosittelen varautumaan.\n10/20/17--06:36: Sininen linja on koko Suomen linja\nPuhe on halpaa. Sininen tulevaisuus tarjoaa uuden toivon lisäksi tuloksia. Viime viikkoina on saatu kouriintuntuvia tuloksia tulevan puolueemme järjestäytymisessä, sosiaali- ja terveysuudistuksessa ja Suomen EU-politiikassa.\nTämän viikon maanantaina Siniset jättivät kerätyt kannattajakortit oikeusministeriöön ja aloittivat rekisteröitymisen puolueeksi. Puolueen jäsenyyttä voi jo hakea nettisivujemme kautta. Siniset on koko Suomen puolue. Lämmin kiitos kaikille kortteja keränneille ja niitä lähettäneille!\nSininen eduskuntaryhmä on muiden hallitusryhmien tapaan hyväksynyt sosiaali- ja terveyspalveluiden (sote) valinnanvapausesityksen lähettämisen lausuntokierrokselle.\nJulkisuudessa on sanottu, että keskustalle sotessa tärkeää on maakuntauudistus ja kokoomukselle valinnanvapaus. Tiedä häntä. Sinisille tärkeintä on ihminen. Soten valinnanvapaus ei ole jatkossa vain varakkaiden etuoikeus, vaan kaikkien suomalaisten perusoikeus. Kun sote-uudistus palvelee ihmisen hyvää hoivaa, se kannattaa toteuttaa.\nTästä esitetystä mallista on kuultu sote- ja perustuslakiasiantuntijoiden alustavat arviot. Heiltä saadaan perusteellinen analyysi vielä ennen lausuntokierroksen päättymistä. Tavoitteena on esitys, joka ei enää ajaudu ongelmiin perustuslakivaliokunnassa.\nSininen tulevaisuus on koko ajan pitänyt valinnanvapauslaissa tärkeänä yhteiskuntavastuuta ja mallin läpinäkyvyyttä. Ne toteutuvat. Ideologinen sodankäynti vai pitäisikö sanoa sotenkäynti on turhaa. Suomalaisia kiinnostaa vain se, että hoitoa saa koko maassa yhdenvertaisesti, laadukkaasti ja monipuolisesti. Sinisten ihmiskeskeinen sote-linja on koko Suomen linja.\nEsitetty valinnanvapausmalli vahvistaa suomalaisten pk-yritysten toimintamahdollisuuksia. Nyt kun sote-keskusten palveluvalikoimasta tulee aiempia kaavailuja suppeampi, järjestäjien määrä kasvaa ja pienemmätkin toimijat pääsevät mukaan markkinoille. Pienet sote-alan yritykset ovat naisvaltaisia, joten erityisesti kauniimpi sukupuoli hyötyy tästä hyvästä ratkaisusta.\nSuomi korostaa yhteisvastuun sijasta markkinakurin ja sijoittajavastuun periaatteita. Suomi ei siis enää tue sellaisia talous- ja rahaliittoa tukevia uudistuksia, jotka lisäävät jäsenmaiden yhteisvastuuta. Suomen tavoitteena on luoda euromaille velkajärjestelymekanismi, jossa maksukyvyttömyyteen ajautuneen maan velat järjestellään uudelleen. Tulevaisuudessa Kreikan kaltaiset maat pitää siis voida ajaa hallitusti konkurssiin, kuten käytännössä esitin jo toukokuussa 2010.\nTotesin blogikirjoituksessani heinäkuussa 2015, että "Suomella on Kreikan osalta vain huonoja vaihtoehtoja. Kaikissa vaihtoehdoissa on todennäköistä, että otamme taloudellisesti takkiin. Oleellista on, että mahdollisen lainasopimuksen myötä Suomen taloudelliset vastuut eivät saa kasvaa ja rahoitus menee Euroopan vakausmekanismin EVM:n kautta. Uutta rahaa ei liiku Suomen valtion kassasta Kreikalle." Näin on Suomen hallitus myös toiminut. Yhteisvastuu ei ole kasvanut eikä uutta rahaa ole mennyt.\nElinkeinoelämän keskusliitto EK on kritisoinut hallituksen olevan hallitusohjelman EU-linjan vankina. Kun tiedän että hallitusohjelman EU-linja tarkoittaa että jäsenmaiden yhteisvastuuta ei pidä lisätä, niin tämä on vankila, jossa mielelläni pysyn.\nSuomalaisen maanviljelijän ei pidä olla entistä enemmän vastuussa ranskalaisen maanviljelijän ratkaisuista. Ja suomalaisen valkokaulustyöläisen ei pidä olla entistä enemmän vastuussa kreikkalaisen valkokaulustyöläisen päätöksistä. Sinisten isänmaallinen EU-linja on koko Suomen linja.\n11/30/17--09:57: Sopeutuminen kilpailukyvyttömyyteen\n12/07/17--11:51: Suomi 6.12.2024 jää viimeiseksi itsenäisyyspäiväksi.\nIlmeisesti nyt aika on kypsä tai sitten viimeinen hetki, sillä Saksan sosialidemokraattien (SPD) puheenjohtaja Martin Schulz kertoi halustaan muodostaa EU:sta liittovaltion eli ”Euroopan Yhdysvallat” vuoteen 2025 mennessä. Varmasti kyseessä on näkyvin ilmoitus tiettyjen piirien pyrkimyksestä. "Liittovaltion perustuslaki lähetetään EU:n jäsenmaille ratifioitavaksi ja ne, joille soppa ei maistu, saa lähtöpassit EU:sta", viittailtiin jo ainakin Suomen Uutisissa.\nTietysti Martinilla on myös oma lehmä ojassa ja tätä lehmää ojasta on vetämässä myös Angela Merkel järkyttävän tappion Saksan liittopäivävaaleissa saaneena. Martinilla kiiluu silmissään tietysti paikka epätoivoisen hallituksen ulkoministerinä.\nSen enempää tätä EU:n ja euron sekamelskaa avaamatta herää tietysti suuria kysymyksiä. 1. Jos Suomelle ei tällainen soppa maistu ja tulee potkituksi pois EU:sta, niin palauttaako EU Suomen nettomaksuosuudet? 2. Vapautuuko Suomi kriisimaiden rahoitusvastuusta ja saako "vakuudet" takaisin vakuustileiltä korkoineen? 3. Voiko Suomi jatkaa eurossa, vai onko otettava oma valuutta? 4, 5, 6, ... paljon pienempiä kysymyksiä.\nNäin "ummikkona" en osaa ymmärtää kuinka tällainen EU-liittovaltio voisi toimia, kun meillä ei ole edes yhteistä kieltä. Maantieteellisesti olemme erittäin pokkeavia toisistamme ja samoin myös kulttuureiltamme. En osaa käsittää kuinka Kreikkalaisista voisi tulla yhtä sisukkaita kuin me Suomalaiset olemme tai kuinka Suomalaisista voisi tulla yhtä korruptuneita italialaisten kanssa? En ainakaan vuoteen 2025 mennessä, vaikka muutamia esimerkkejä sinne korruptiovirkoihin on jo suomesta valittu/päässyt.\nJoka tapauksessa itse aihe, joka nousi esille on hyvin mielenkiintoinen ajatellen tulevaa presidentinvaalia. Toivottavasti tämä liittovaltiokysymys nousee esille tulevissa tenteissä niin, ettei kysymyksestä pääse luikertelemaan pois juttelemalla niitä näitä! Edokkaista monella on aijemmin lipsahdellut sitä sun tätä, joten olisi toivottavaa päivittää ehdokkaiden mielipidettä. Erityisesti Sauli Niinistön ja mikäli Paavo Väyrysen kannattajakortit riittävät.\nEhkä on myös paikallaan palauttaa mieliin myös mitä kukakin on aijemmin puhunut ja luvannut. Oheiset linkit ovat ainakin toistaiseksi vielä saatavissa.\n12/16/17--15:35: Euro horjuu - Suomen linja hukassa\n12/17/17--04:40: Kohti vuotta 2025 - ajatuksella\n"Nyt on aika toimi. EU:n ytimeen muodostunut Macron-Merkel akseli antaa hyvät edellytykset EMU:n kehittämiselle. Vahvistuva taloustilanne ja otollinen ilmapiiri luovat mahdollisuuden rohkeampiin päätöksiin. Tässä keskustelussa myös Suomen on oltava mukana EU:n kehittämisprosessin ytimesssä." Samana päivänä komissio esitti ehdotuksensa EMU:n kehittämiselle.\nSeuraavana päivänä 7.12. Saksan SDP:n puheenjohtala Martin Schulz ilmoitti mihin Pietikäisen mainitsema kehittämisprosessi tähtää ja antoi aikataulun. Yle raportoi:\n"Schulzin mielestä EU:sta pitäisi tehdä liittovaltio,"Euroopan Yhdysvallat", vuoteen 2025 mennessä. Ne maat, jotka eivät hyväksyisi EU:n perussopimusten muutosta liittovaltioksi, putoaisivat Schulzin mielestä automaattisesti pois unionista"\nSiis: tavoitteena on uusi valtio, historian neljäs Saksan johtama iso valtakunta.\n1. valtakunta: Pyhä saksalais-roomalainen keisarikunta 900 -1806\n2. valtakunta: Saksan keisarikunta 1871-1918\n3. valtakunta: natsi Saksa 1933- 1945\n4. valtakunta: Euroopan Yhdysvallat 2025- ??\nMatti Vanhanen väitti 9.12 blogissaan, että Schulzin tavoite ei toteudu. Tämä on hänen hurkas toiveensa. Vanhanen kirjoitti myös: "Pääministeri Sipilä on myös kertonut, että jäsenmaat ovat sopineet uudistavansa unionia käytännön työn kautta ja että perussopimusta ei avata". Pitänee paikkaansa. Uudistukset tarkoittavat kehityksen viemistä niin lähelle Euroopan Yhdysvaltoja kuin nykyiset sopimukset mahdollistavat. Ja sitten kun tulee raja vastaan niin läjäytetään uusi sopimus kasvojen eteen ja sanotaan: ota tai jätä. Schulzin mukaan tämä tapahtuu vuonna 2025. Silloin valtiot, jotka eivat suostu Euroopan Yhdysvaltojen osiksi, heitetään unionista pois. Tämä menettely ei olisi uutta EU:ssa, myös Suomi on ollut mukana asettamassa jäsenmaata pakkovalinnan eteen.\nEuroopan Yhdysvaltojen edellytys on tietenkin oma keskuspankki, oma raha ja oma rahapolitiikka, joista Suomi on jo luopunut. Uuden valtion perustamiseksi EU pyrkii houkuttelemaan kaikkia jäsenmaita euroon. Olen jostain lukenut että EU:n virkamiehet miettivät porkkanarahaa maille, jotka tulisivat euroon. Tämä raha tulisi tietenkin nykyisiltä euromailta. Eli onko esim. Suomi valmis maksamaan Ruotsille, jotta Ruotsi liittyisi euroon ?\nSuomen sulautuminen yhtenäisvaltioon tapahtuu pikkuhiljaa hivuttamalla virkatyönä hallituksen myötävaikutuksella. Pienet askeleet eivät ylitä uutiskynnystä, joten me tavalliset kansalaiset emme edes tiedä kuinka tiivis yhteenliittymä euroalue jo on ja kuinka sitä edelleen tiivistetään kohti päämäärää: Euroopan Yhdysvaltoja.\nTiivistäminen tapahtuu monella rintamalla. Euroopan Neuvosto päätti 11.12.2017 puolustusyhteistyön vahvistamista pysyvän rakenteellisen yhteistyön (PRY) vahvistamisesta ja edellytti jäsenmaiden puolustusmäärärahojen korottamista. Tavoitteen on yhteinen armeija. Tämän toteaa myös Suomen puolustusvoimat omalla nettisivustollaan: "Yhteisen turvallisuus- ja puolustuspolitiikan pitkän aikavälin tavoite on EU:n yhteinen puolustus". Olemme siis lopettamassa omaa kansallista armeijaamme ja sisällyttämässä sen osaksi Euroopan Yhdysvaltoja. Eurooppaneuvoston puheenjohtaja Tusk kommentoi 14.11: "PRY-yhteistyö on huono uutinen vihollisillemme".\nEurohuippukokous kokoontui 15.12.2017 keskustelemaan tulevaisuudesta. Kokouksen jälkeen Juha Sipilä antoi positiivisen arvion ongelmapankkien kunnon kohentumisesta ja näki tulevaisuuden valoisana. Päätökset on tarkoitus tehdä kesäkuussa, jolloin tavoitteena on mm. siirtää 1,4 miljardia suomalaisten veronmaksajien rahaa ERM:stä uuteen rahastoon, jonka päätökset eivät enää olisi suomalaisista riippuvaisia.\nEuroopan Yhdysvalloilla on vahva kannatus Suomessa, kuten esim. europarlamentaarikko Sirpa Pietikäisen kirjoituksesta ilmenee. Hän kaipaa itsenäisyyspäivän kirjoituksessaan "rohkeita ja kauaskantoisia" ratkaisuja. Jo vuosia sitten Suomen Pankin pääjohtaja Erkki Liikanen ilmoitti, että euroalueelle tulee yhteinen valtiovarainministeriö. Eduskunnan syksyn EU-keskustelussa SDP:n ryhmäpuheenvuorossa vaadittiin euroalueelle yhteistä suhdanteiden tasausmekanismia. Nämä tiet vievät Euroopan Yhdysvaltoihin.\nMatti Vanhanen ei tätä usko, mutta mitä hän ja me teemme kun eteemme lyödään ota tai jätä-paperi ? Olemme vuoteen 2025 mennessä helposti sitoneet rautaisin sitein rahataloutemme ja sen mukana koko yhteiskuntamme yhteen Euroopan saksalais-ranskalaisen ytimen kanssa. Vaihtoehtoja ei ehkä enää käytännössä ole vuonna 2025. Meistä tulee kummallinen pohjoinen saareke Euroopan Yhdysvaltojen osana. Katsokaa karttaa ! Euroalueeseen liittymättömät Ruotsi, Norja, Tanska ja Islanti jatkavat omilla valuutoillaan itsenäisinä valtioina. Me emme.\nPaavo Väyrysen presidenttivaalien vaalilause: "Nyt ratkaistaan Suomen tulevaisuus" ei ole turha hokema, vaan totisinta totta. Vaihtoehtoja on vain kaksi ja valinta on syytä tehdä silloin kun se on vielä mahdollista:\n1. matka Euroopan Yhdysvaltojen osaksi\n2. pysyminen itsenäisenä valtiona muiden pohjoismaiden tavoin.\nJos jälkimmäinen vaihtoehto mielyttää, niin on syytä allekirjoittaa kansalaisaloite:\n16.11.2017 Kansalaisaloite perustuslain muuttamisesta siten, että Suomen kansallista suvereeniteettia ratkaisevasti kaventavat kansainväliset velvoitteet on alistettava aina kansanäänestykseen.\n12/19/17--05:06: Asiantuntijoiden mukaan perustuslakia ei tarvitse noudattaa\nIltalehti on tarttunut Väyrysen esille nostamaan kysymykseen tänään ja otsikoinut sen”Totta vai tarua: Liittyikö Suomi euroon perustuslain vastaisesti?” IL tarkastelee asiaa kahdelta kulmalta: Ensinnäkin Väyrynen esittää, että euroon liityttiin Niinistön johdolla toiseksi hän väittää, että prosessi oli perustuslain vastainen.\nLainaus IL:stä: ”Suomen liittymisestä euroalueeseen (EMU:n kolmas vaihe) päätettiin eduskunnassa keväällä 1998 ja päätös tuli voimaan tammikuussa 1999. Päätöksen takana oli Paavo Lipposen (sd) ensimmäinen hallitus, jonka valtiovarainministerinä Niinistö toimi. Kokoomuksen puheenjohtajana ja keskeisenä ministerinä toimineella Niinistöllä voidaan katsoa olleen merkittävä rooli Suomen viemisessä euroon. Tältä osin Väyrysen väite on ainakin hyvin lähellä totuutta.” Tämä IL:n johtopäätös on mielestäni varsin oikea, koska Lipposella on päävastuu ja seuraava vastuunkantaja on silloinen valtionvarainministeri Niinistö.\nSitten tulee euroon liittymismenettely, josta IL toteaa näin: ”Euroalueeseen liittymisen perustuslaillisuuden arviointi on huomattavasti haastavampaa. Väyrysen väitettä ei voi tuomita kategorisesti epätodeksi, mutta vielä vähemmän sen voi todeta olevan tosi.\nAsiaa koskeva perustuslain kohta tuli voimaan 1.3.1992 ja sen pykälä 72 kuuluu kaikessa yksinkertaisuudessaan: ” Suomen rahayksikkö on markka. Lailla säädetään, miten markan ulkoisesta arvosta päätetään.” Tämä asia on täysin yksiselitteinen, koska perustuslakia muutetaan vain perustuslain säätämisjärjestyksessä. Kuten tunnettua Lipposen hallitus ei tuonut edes uutta lakiehdotusta, vaan suoritti asian pääministerin ilmoitusmenettelyllä eduskunnalle 17.4.1998. Eduskunta antoi luottamuslauseäänestyksessä hallituksen jatkolle äänet 135-61.\nIL on pyytänyt lausunnon asiasta Itä-Suomen yliopiston oikeustieteen professori Pauli Rautiaiselta, joka sanoo, ”että Väyrysen väitteestä on mahdoton sanoa, onko se totta vai tarua. Väyrynen tekee taitavan retorisen siirron. Ikään kuin perustuslaki olisi ilman tulkinnanvaraa kyllä tai ei -kysymys”.\nIL on saanut mielipiteen myös Turun yliopiston julkisoikeuden apulaisprofessori Janne Salmiselta, jonka mukaan perustuslakia ei rikottu euroon liittymisen yhteydessä: ”Perustuslakivaliokunta on kuitenkin se, joka nämä päätökset tekee. Eduskunta on seurannut perustuslakivaliokunnan kantaa.”\nLopputuloksen IL:n johtopäätös on: ”Kaiken kaikkiaan Väyrysen väite on kuitenkin niin hataralla pohjalla, että se on paljon lähempänä tarua kuin totta”.\nEnsimmäinen johtopäätökseni asiasta on jälleen kerran, että Suomi on klubi, jossa on vallalla vain yksi ”totuus”, joka muuttuu sen mukaan, ketkä ovat vallan kahvassa. Toinen johtopäätös on se, että Suomen oikeuslaitoksessa näkyy tämä sama asenne ja toiminta, josta kansa onkin vetänyt johtopäätöksen ”Laki on niin kuin se luetaan”. Kolmas johtopäätös on yleisesti tiedossa, että perustuslakivaliokunta on lähes vitsi, koska se on hallituksen enemmistön hallinnassa. Tämä on johtanut siihen, että Suomessa perustuslain muutos voi tarvittaessa tapahtua eduskunnan yksinkertaisella enemmistöllä. Neljäs johtopäätös on myös hyvin tiedossa, että enemmistöhallituksen aikana eduskunta äänestää hallituksen kannan mukaan.\nPerustuslaissa ei voi olla yksiselitteisempää kohtaa kuin tämä, että ”Suomen rahayksikkö on markka” perustuslain 1.3.1992 mukaan. Asia ei muutu siitä miksikään, jos sen on aikanaan hyväksynyt Lipposen hallituksen ministerit, oikeuskansleri ja kansanedustajat. Eikä asia muutu toiseksi, että euro-päätöksen matkan varrelta vedottaisiin EU-liittymispäätökseen tai EMU-päätökseen. Perustuslaki on perustuslaki ja sitä muutetaan vain sen säätämisjärjestyksessä.\nVielä poliittinen peräkaneetti Risto Suvannon blogista lainattuna (Niinistö 31.5.2014 Ylen ykkösaamussa Iltalehden mukaan): "Ei siinä pöydässä, jossa me euroa teimme, kukaan olisi uskonut, mihin euro päätyy. Tämä on toisenlainen euro. Jos se olisi ollut tiedossa, sellaista euroa ei olisi siinä pöydässä syntynyt". Suomi on kärsinyt kymmenien ja jopa satojen miljardien tappiot euro-päätöksen myötä ja sitä laskua maksetaan yhä.\nJokainen äänestäjä tekee omat ratkaisunsa ja tekee ne omalta arvopohjaltaan. Jos nämä euro-päätökseen liittyvät menettelyt edustavat mielestäsi oikeita ja kannatettavia arvoja, niin silloin Niinistö on näiden arvojen ehdottomasti paras presidenttiehdokas.\n12/20/17--14:05: Presidenttiehdokas Niinistö - ei jatkoon!\n12/24/17--01:10: Epätahdissa Eurooppaan\n12/30/17--07:02: Keittiöekonomin työllisyysteesit\nTyöttömyyttä voidaan karkeasti jakaa kahteen eri lajiin. On kitkatyöttömyyttä eli työttömyyttä, joka koostuu pitkälti ”töiden välillä” olevista ihmisistä. Eli työttömät, jotka ovat juuri jääneet työtä vaille, eivätkä oitis vastaa työmarkkinoiden kysyntää. Joskus on kitkatyöttömyyden tasoksi arvioitu 4 prosenttia työvoimasta, eli neljän prosentin työttömyystilannetta on kutsuttu täystyöllisyydeksi. Kitkatyöttömyys on siis ns. ”luonnollista työttömyyttä”, jolta ei voida välttyä.\nSe työttömyys, jota vastaan voi käytännössä taistella, on suhdannetyöttömyys. Suhdannetyöttömyydellä tarkoitetaan talouden ylä- ja alamäistä johtuvaa työttömyyttä, joka voi muuttua rakenteelliseksi työttömyydeksi, kuten Suomessa on hyvää vauhtia käymässä. Suhdannetyöttömiä ovat lakkautetun paperitehtaan entiset työntekijät, ja heitä ovat myös ne, jotka kävivät ammattikoulun viimeistä vuottaan prosessipuolella, kun tuo mainittu tehdas suljettiin ja siirrettiin johonkin ambomaahan.\nTarjontaperusteinen hallituksen talousmalli\nNykyhallitus lähtee aktiivimalleineen ja kikyineen täysin virheellisestä ja valheellisesta olettamasta, joka selviää, kun tarkastelemme näitä kahta päätöstä. Kikyllä pyrittiin alentamaan työllistämisen hintaa, ikään kuin firmat työllistäisivät ketään vain siksi, että siihen on varaa. Työllistämisenhän voi perustellusti arvata perustuvan työvoiman tarpeeseen, eikä niinkään silkkaan työllistämishaluun. Aktiivimalli taas rankaisee työtöntä siitä, että hän ei ole saanut töitä tai mennyt työkkärin kursseille. Aktiivimalli siis lähtee ajatkuksesta, jonka mukaan työttömät ovat vain laiskoja, menisivät töihin. Toisin sanoen tällä mallilla pyritään lisäämään työvoiman tarjontaa.\nKaikki hallituksen toimet ovat tarjontaperusteiseen talousajatteluun perustuvaa politiikkaa. Ensin luodaan tarjontaa, jota vastaan pitäisi sitten syntyä kysyntä. Mutta näinhän homma ei toimi. Esimerkiksi työttömien ”aktivoiminen” ei luo yhtään uutta työpaikkaa, joita esimerkiksi MOL-sivustolla nyt oli muuten noin 16 000, kun työttömiä maassa on virallistenkin lukujen mukaan noin 200 000. Suomea ei siis vaivaa työvoiman alhainen tarjonta, vaan työvoiman kysynnän puute. Itse uskon omassa talousajattelussani kysyntäperusteiseen talouteen.\nTyöttömyyttä vastaan voidaan taistella kahdella tavalla: niitä ovat tässä karkeasti työttömyyden hoito, eli jo työttömäksi jääneiden työllistämispalvelut, sekä suhdannepolitiikka, jolla luodaan talouteen lisää työtä ja toimeentuloa. Käytän tässä kirjoituksessa näitä termejä vain jäsentääkseni asiaa itselleni ja lukijalle, muitakin jaotteluita voidaan käyttää.\nTyöttömyyden hoidossa Suomi on lähtenyt jo 1990-luvulla linjalle, jossa sosiaalituen tavoitteeksi on otettu työllistäminen. Eli ihmistä on alettu rankaista työttömyydestä, ja sosiaalituella pyritään ohjaamaan työtöntä kohti työmarkkinoita. Ajatus ei ole sinänsä väärä, sillä onhan todella niitäkin, jotka eivät töihin yksinkertaisesti tahdo. Mutta kun työttömien kurittamisesta, ilmaisista työnäytteistä ja ”aktivoimisesta” tehdään ainoa työllisyystoimi, johtaa työttömien kurittaminen yhdessä huonon suhdannepolitiikan kanssa ainoastaan köyhyyteen ja sosiaalisiin ongelmiin.\nTyöttömyyden hoitoon tulee ottaa jälleen linjaksi työllistäminen pelkän työnhakuun patistelun sijaan. Mallia tulisi ottaa 1980-luvulta. Pitkäaikaistyöttömyys tulisi katkaista tarvittaessa vaikka palkkatuella yrityksiin tai työllistämällä työtön kunnan tai valtion suoraan työsuhteeseen. Tätä mallia ajoi aikanaan SMP ja sai sen läpikin, joskin hallituskumppanien Kokoomuksen ja SDP:n runtelemana. Tämän ns. Lex Leppäsen käyttö lopetettiin 1990-luvun laman aikana vedoten sen kalleuteen. Mutta maailma on täynnä valintoja – vedän hihasta, että Suomi käytti pankkitukiin ja sosiaaliturvaan vähintäänkin vaihtoehtoisten työllistämiskulujen verran rahaa.\nSosiaaliturvan puolella tulee siirtyä malliin, jossa tukien hakemisesta ei tule itsessään työtä, ja joka ei luo paljon puhuttua ”kannustinloukkua” eli tilannetta, jossa työtä vastaanottamalla menettää rahaa. Samalla on tukiviidakkoa yksinkertaistettava ankarasti. Olen jo jonkin aikaa sitten kääntynyt varovaiseksi perustulon kannattajaksi. Varovaiseksi siksi, että perustulo luultavasti toteutettaisiin väärin. Helsinkiin väestöä keskittävät puolueet jättäisivät eloon Helsingissä asuntoja omistavia hellivät asumistuet, mikä tuhoaisi koko perustulon idean. Pelkistetty perustulomalli voisi kuitenkin olla työllisyyden kannalta ihanteellinen.\nSuhdannepolitiikka on Suomessa vielä pahemmin rikki. Suomessa palvotaan sijoittajaa ja rahamarkkinoita reaalitalouden kustannuksella. Kaikessa toiminnassa, myös kikyssä, on loppujen lopuksi takana ajatus sijoittajien miellyttämisestä. Suomi kilpailee pienillä rahkeillaan ulkomaisesta pääomasta, vaikka sitä kilpaa Suomi ei voi voittaa. Mikäli Suomeen sijoitetaan, sijoitetaan tänne luonnonvarojen vuoksi, eikä niitä voida mihinkään siirtää. Siksi esimerkiksi verotuksen ja lomakorvausten säätely pörssiporhojen etu silmissä ei Suomea pelasta, vaan sen tekee meidän oma politiikkamme.\nSuomen talous tulee suojata paremmin ulkomaiselta kilpailulta. Ensi sijassa on oman valuutan käyttöönottaminen, joka markan devalvoituessa toisi kotimaisille tuotteille kilpailuedun ja jo olemassaolevaa kysyntää ohjautuisi kotimaisiin tuotteisiin. Samalla on suurempi osa talouden perustoiminnoista suoritettava julkisin toimin – julkisiksi lasken valtion liikelaitokset ja yhtiöt. Infranrakennus, metsätalous ja kaivostoimintakin voitaisiin tehdä julkisomisteisin liikelaitoksin ja yhtiöin kotimaisella työvoimalla. Näin on ennen tehtykin. Kun luonnonvarojen hyödyntämisestä suurempi osa rahavirroista jää kotimaahan, jää meille enemmän varaa julkistalouden rahoittamiseen.\nVerotusta on ohjattava täysin uudella tavalla. Nykyinen verotuksemme on käytännössä tasaverotusta. Arvonlisävero on nyky-Suomessa paljon suurempi verolähde kuin tuloihin perustuvat progressiiviset verot, vaikka ALV on tasavero ja rokottaa suoraan kysyntää ja jopa luo tarpeen suuremmille palkoille. Ja palkkaahan hallituksemme vihaa, eikö totta?\nArvonlisäverotusta on laskettava, ja verotuksen painopistettä on siirrettävä progressiivisiin ansiotuloveroihin. Pääomatulovero sen sijaan tulisi kokonaan lakkauttaa ja samaistaa takaisin ansiotuloverotukseen, kuten oli aiemmin. Varallisuusvero on aiheellista palauttaa. Verotuksen tulee toimia siten, että työnteko ja opiskelu kannattavat, mutta verokiila ei nakerra kulutusta ja tee pienituloisista käytännössä köyhiä. Kulutuksen voidessa hyvin ja kysynnän suuntautuessa oman valuutan johdosta kotimarkkinoille ei korkea veroprogressio aja ihmisiä ulkomaille – katsokaa vaikka Tanskaa.\nTässä olivat minun teesini, mikäli olisin päällysmiehenä. Kerralla en tehdä rysäyttäisi kaikkea, vaan vähintään kahden hallituskauden aikana. Kaikkea mikä mieleen tulee, ei voi blogimittaiseen tekstiin kuvatakaan. Mutta euroerolla aloittaisin, sillä muutenhan olen sitä mieltä, että Suomen on erottava eurosta ja EU:sta.\n12/31/17--22:09: Kokoomus köyhdyttää Suomen ja on turvallisuuspoliittinen uhka.\n1) Euro on Suomen avoimelle taloudelle ollut myrkkyä viimeiset 8-10 vuotta. Vaihtotase on ollut vuosikausia negatiivinen ja viennin pieni osuus on köyhdyttänyt Suomea, julkistataloutta. Kun metsäteollisuuden osuus viennistä on yli 20 prosenttia, eikä se euro-oloissa ole päässyt kukoistamaan, eikä elättämään riittävästi maaseutua että pääkaupunkiseutuakaan, niin leikkaus- eli köyhdyttämislinja jatkuu.\n2) Pääkaupunkiseutu köyhtyy suurilla liikennejärjestelyillä. Länsimetron kustannukset lienevät noin1 miljardin luokkaa, josta puolet tuli valtion yhteisestä kukkarosta ja paikalliselle taholle tulee toinen puoli. Ei ihme , että pääkaupunkiseutujen ihmisiä rasittaa kova rakentaminen.\nPaavon Väyrysen kirjasta Suomen linja "Äskettäin myrskyn kaatama puu keskeytti metroliikenteen. Tässä yhteydessä ihmeteltiin, kuinka matkustajien turvallisuus aiotaan taata suunnitteilla olevissa automatisoidussa metrojunissa. Kalliilla automatisoinnilla pyritään lakkauttamaan muutama työpaikka. Vaurailla suurkaupungeilla on rahaa järjettömiin investointeihin, kun valtio niitä vielä tukee."\n" Samaan aikaan koko Pohjois-Suomelle elintärkeä Seinäjokoen ja Oulun välinen rautatien peruskorjausta on totetettu hitaasti ja mitättömin määrärahoin."\n3) Puolue aloitti natottamisen perusteettomalla nato-optiolla Vanhasen hallituksen aikana. Suomen rajoilla on ollut rauhallista EU aikanakin. Se, että puolueelle Venäjä, Venäjä , Venäjä on mörkö perustuu kuvitteluun, joka on nyt sitten johtanut isäntämaasopimukseen.\n01/03/18--06:30: Väyrynen haluaa kaivaa Suomen EU- ja eurohistoriaa\n01/04/18--03:28: Suomen poliittinen johto saa rikkoa lakia, jos tilanne niin vaatii\n01/18/18--13:24: EU:lla syytä odottaa Italian vaaleja kauhunsekaisin tuntein\nKorjattu 19.1. klo 17: Italian parlamenttivaalit pidetään 4.3. eikä 3.4.\n01/21/18--07:32: Suunnanmuutosvaalit - Paavo presidentiksi\nTapasin presidentinvaalikampanjansa Laitilaan asti ulottaneen Väyrysen perjantaina. Yleisötilaisuuden pääteemat olivat itsenäisyyden ja päätösvallan palauttaminen Suomeen ylikansalliselta ja kankealta EU:lta, liittovaltiokehityksen vastustaminen, kiireellinen eroaminen euroalueesta, Nato-jäsenyyden torjuminen, YK:n aseman vahvistaminen sekä globalisaation virheiden korjaaminen.\nNämä Väyrysen teemat muodostavat myös Itsenäisyyspuolueen ohjelmien tärkeimmän sisällön. Monet Itsenäisyyspuolueen aktiivit tukevatkin Väyrystä eivätkä Laura Huhtasaarta. Tähän on syynsä, vaikka IPU ei puolueena olekaan asettunut virallisesti kenenkään ehdokkaan taakse. Huhtasaari ja muut Perussuomalaisten johtohahmot kannattavat Suomelle turmiollista Nato-jäsenyyttä, tai eivät ainakaan ole ilmoittaneet vastustavansa sitä. Ylen tuoreen kyselyn mukaan vain 19 % suomalaisista on samaa mieltä kuin Perussuomalaisten johto. Loput 81 % tuntuvat ymmärtävän Nato-jäsenyyden haitat ja vaarat. Naton lisäksi törmäyskurssille perussuomalaisten kanssa joutuu myös maahanmuuttokysymyksessä.\nPaavo Väyrysen suhtautuminen maahanmuuttopolitiikkaan on käytännönläheistä ja inhimillistä. Hän myönsi viimeksi perjantain tilaisuudessa, että Suomi tarvitsee maahanmuuttoa, vain toteutus on ollut heikko. Ja niinhän se on ollut, kritiikki on täysin aiheellista. Vaikka Paavo kuntavaalien aikaan "heilasteli" myös rasististen tahojen kanssa, se on pakko jättää nyt taakse ja todeta, ettei Paavon oma suhtautuminen ainakaan rasistista ole. Itsenäisyyspuolue otti jo Antti Pesosen aikana tiukan rasisminvastaisen linjan, joten maahanmuuttokysymys on ipulaisille tärkeä myös presidentinvaaleissa. Laura Huhtasaaresta taas näkee kilometrin päähän, että hän on liian fanaattinen maahanmuuton vastustuksessaan. Hän puhuu aiheesta silmät kiiluen ja näkee punaista, jos joku mainitsee sanan islam.\nYhteiskunnan toiminnan kannalta ratkaisevaa ei kuitenkaan ole maahanmuutto, vaan globalisaation (myös EU:n ja euron) myötä hävinneet työpaikat, työssäkäyvien köyhien kasvava määrä, päätäntävallan luovuttaminen ylikansalliselle EU:lle, valtion velkaantuminen liikepankeille sekä tästä johtuva valtion ja kuntien toimintaedellytysten heikentyminen ja jatkuvat leikkaukset. Omaa rahaa ei ole, eikä valtio saa rahaa hallinnoida. Valta on annettu liikepankeille. Tämä kaikki on myös ollut bensaa rasistisen äärioikeiston liekkeihin. Ongelmat omassa toimeentulossa synnyttävät sosiaalisia ongelmia. Länsimaissa on siirrytty ns. yhden elättäjän mallista kahden elättäjän malliin, eikä sekään aina tahdo riittää, vaan työssäkäyvät joutuvat usein hakemaan tukea asumiseen tai jopa toimeentulotukea. Erityisesti palvelualojen työt ovat huonosti palkattuja.\nVäyrynen vertasi nykyhetkeä 1930-lukuun ja Svinhufvudin johtamaan Suomeen. Tuolloin oikeistovalta lopulta pysäytettiin Maalaisliiton ja SDP:n yhteistyöllä, ja Kyösti Kallio valittiin presidentiksi. Siitä alkoi pitkä punamultayhteistyö. Ilman sitä olisi hyvinvointivaltio jäänyt syntymättä. Ja vaarassa se on nytkin, jos oikeistovalta jatkuu.\nPresidenttiehdokas Sauli Niinistö kiertelee ja kaartelee Nato-jäsenyydestä kysyttäessä, mikä johtuu vain siitä, että hän haluaa Suomen Naton jäseneksi, mutta ei voi sitä suoraan tässä kohtaa myöntää, kun on (toistaiseksi hyvä) mahdollisuus tulla valituksi toiselle kuusivuotiskaudelle. Niinistön johdolla Suomi kuitenkin solmi Naton kanssa isäntämaasopimuksen v. 2014, minkä jälkeen amerikkalaiset ovat ahkerasti harjoitelleet Suomessa niin maassa, merellä kuin ilmassa.\nNiinistö allekirjoitti ennen vuodenvaihdetta työttömien aktiivimallin, ja heti sen jälkeen hän ilmoitti kannattavansa sitä, jos turvataan se, että jokaisella on mahdollisuus täyttää aktiivivelvoitteet. Todellisuudessa hän ei asettanut mallille mitään ehtoja allekirjoittaessaan lain.\nIkävintä ja vakavinta Niinistön suhteen on kuitenkin se, millä tavalla hän on ollut mukana ajamassa Suomen niin EU:hun kuin euroon. Suomessa toteutettiin 1990-luvulla ennen näkemätön kansalaisten kaksoisharhautus. Ensin ulkoasiainvaliokunnan lausunnossa ennen EU-jäsenyyttä sanottiin, ettei EU-jäsenyys voi vielä merkitä sitoutumista talous- ja rahaliiton kolmanteen vaiheeseen (euron käyttöönottoon). Kolme vuotta myöhemmin Lipponen ja Niinistö taas totesivat, että euroon liittymisestä päätettiin samalla, kun liityttiin EU:hun, vaikka näin nimenomaan ei ollut päätetty. Eurosta ei järjestetty Suomessa kansanäänestystä. Ruotsissa ja Tanskassa järjestettiin, ja molemmat maat päättivät jäädä euroalueen ulkopuolelle. Niin olisi Suomikin päättänyt, jos kansalta olisi kysytty.\nJoten, äänestän Paavo Väyrystä demokratian, paikallisen päätäntävallan, oman rahan, itsenäisyyden, puolueettomuuden, aidon kansainvälisen yhteistyön ja osittain myös maahanmuuttopolitiikan takia. Toivon, että nämä vaalit avaavat monien silmät näkemään nykyisen presidentin toimien kyseenalaisuuden. Meillä on mahdollisuus äänestää maallemme uusi suunta ja parempi tulevaisuus. Käyttäkää äänioikeuttanne, sillä siinä on voima, jota vastaan ei lopulta pärjää suurellakaan rahalla!\n01/23/18--21:31: Euro on rikkaiden markka


Kurssien kuvaukset | Talma\nWernerikurssin pituus on pääsääntöisesti 4 x 100 minuuttia,mutta viikoilla 52 ja viikolla 8 kaikkien Wernerikurssien pituus on 5 x 100 minuuttia. Lisäksi muutamina viikonloppuina järjestetään myös 2x100min kursseja. Kurssihinta sisältää aina hissinousut kurssin aikana.\nWERNERIN ESIKOULU 4-5 VUOTIAILLE! (2x100min)\nLUMIWERNERI 5-14 VUOTIAILLE (ALOITTELIJAT SUKSILLA)\nLUMIWERNERI on tarkoitettu 5-14 vuotiaille, jotka ottavat ensiaskeleita laskettelusuksilla. Kurssin tavoitteena on peruslaskettelutaitojen (sujuvat aurakäännökset), Talman hissien käytön, rinnekäyttäytymisen ja rinneturvallisuusasioiden oppiminen ja huomioiminen. Yhden kurssin sisällä kurssilaisten joukko jaetaan ensimmäisestä tunnista lähtien iän mukaan kahteen joukkoon. Isommat ryhmät jaetaan kahtia, vanhemmat lapset ja nuoremmat lapset omiin ryhmiinsä.\nVAUHTIWERNERI 6-14 VUOTIAAT (LUMIWERNERIN JATKOKURSSI SUKSILLA)\nKurssin vaatimuksena on joko käyty LumiWernerikurssi tai vastaavien peruslaskettelutaitojen omaaminen sekä taito käyttää Talman eturinteiden hissejä. Ikäsuositus on 6-14 vuotta.\nLUMILAUTAWERNERI 8-14 VUOTIAAT (ALKEET LUMILAUDALLA)\nLUMILAUTA 2, JATKOTASO 8-14 VUOTIAILLE (LUMILAUTAWERNERIN KÄYNNEILLE)\nKurssi on tarkoitettu 6-14-vuotiaille vähintään VauhtiWernerin käyneille ja kaikki Talman hissit ja eturinteet hallitseville lapsille. Kurssilla keskitytään sujuvaan ja monipuoliseen yhdensuuntasin suskin laskemiseen, leikkaavan käännöksen kehittämiseen saman- ja erisäteisten rytmitettyjen “ratojen” avulla, vapaa- ja vauhtilaskuun, monipuoliseen suksitaituruuden kehittämiseen sekä hyppäämisen perusteisiin.Kurssi toteutetaan vain jos sille ilmoittautuneita on vähintään 5.\nRatalaskukurssi ja harjoitukset on tarkoitettu 8-14-vuotiaille, jotka pystyvät laskemaan vauhdikkaasti leikkaavin käännöksin. Lapsille ja nuorille, joilla on jo VauhtiWerneri Jatkotason taidot taskussaan. Kurssin tavoitteena on tutustuttaa lapset ratalaskutekniikan perusteisiin ja harjoitteisiin erilaisin radoin sekä kehittää samalla edelleen jokaisen omaa rinnelasku- ja suksitaituruutta. Kurssi toteutetaan vain jos sille ilmoittautuneita on vähintään 5.


Tyyntä seikkailun jälkeen – Voima-Vahtila\nEttä tuntuukin hyvältä olla taas kotona! Reilun kahden viikon reissuaika on juuri sopiva, sillä sinä aikana ehtii kiireettömästi nähdä ja kokea kaikenlaista, mutta kuitenkin sitä alkaa jo sopivasti kaipaamaan kotia ja arkea ja tuntuu, että on loman tarpeessa lomasta. Tuntuu suorastaan helpottavalta, kun täällä kotona on vaan pimeää ja synkkää, eikä ole mitään tarvetta mennä touhottaa tukka putkella ja ottaa jokaisesta valoisasta hetkestä kaikkea mahdollista irti. Tai vaikka tekisikin, niin niitä valoisia tunteja kun ei ole tällä hetkellä kovin montaa :D Ei siis harmita kököttää rauhassa vaan sisätiloissa ja koneen ääressä ja yrittää taas pikkuhiljaa päästä takaisin jonkinlaiseen normaalimoodiin (jos meidän kohdalla nyt normaalista voi puhua).\nMutta tämä reissu on kyllä yksi parhaista, joilla ollaan Markun kanssa oltu! Eri maita ja paikkoja ja kokemuksia on toki vaikea verrata toisiinsa, mutta Malesian Borneo oli kyllä tosi ainutlaatuinen, ja koko reissu oli yhtä seikkailua. Lisäksi emme ennakkoon oikein osanneet odottaa ehkä näin paljoa tältä reissulta, niin siksi kokemukset häkelsivät jotenkin erityisen voimakkaasti.\nKahden viikon aikana olimme jokisafarilla, seikkailimme ikivanhassa ja koskemattomassa sademetsässä ja pääsimme ihastelemaan maailman parhaiden sukelluskohteiden listoille päässeitä korallisaaria. Ihan uskomatonta siis! Näimme orankeja, gibboneita ja lukuisia apinoita niiden luontaisessa elinympäristössä ja sukeltelimme merikilpikonnien kanssa. Tuntuu, että koskaan aiemmin emme ole yhdellä matkalla kokeneet niin paljoa ja niin monesta eri perspektiivistä. Liikuimme niin maalla, veden päällä, veden alla kuin taivaalla, joista jälkimmäisestä on kiittäminen ennen reissua hankkimaamme uutta kameratuttavuutta, dronea. Olen ihan totaalisen hurahtanut sillä lentämiseen!!!\nJa vierailimme ihan OIKEASSA sademetsässä, emme siis missään puistossa tai yleisellä retkeilyalueella, vaan tuhansia vuosia vanhassa sademetsässä, missä korkeimmat puut kohoavat liki sataan metriin ja metsän siimeksistä löytyy paikkoja, joissa kukaan ihminen ei ole koskaan käynyt. Vaikka metsää onkin tuhottu paljon palmuöljyplantaasien tieltä, Borneon saarella on vielä paljon koskematonta sademetsää ja saari on eläin- ja kasvilajistoltaan yksi maailman rikkaimmista alueista. Niin ja Borneohan on se iso saari siellä keskellä Kaakkois-Aasian saaristoa. Osa Borneosta kuuluu Indonesialle, osa Malesialle, ja me siis seikkailimme siellä Malesian puolella. Lapsena muistan, miten pidin Borneota aina tosi jännittävänä ja kiehtovana paikkana, enkä voi uskoa, että nyt olen käynyt siellä :)\nPääsimme tutkimaan viidakkoa niin vaeltaen kuin veneellä, niin auringon noustessa, keskipäivän paahteessa, kaatosateessa kuin yön pimeydessä. Olimme varautuneet siihen, ettemme näe kauheasti villieläimiä, koska viidakkohan ei ole mikään eläintarha ja oletimme, että villieläimet visusti piiloutuvat tiheän kasvillisuuden sekaan, mutta yllätykseksemme – ja ehkä hyvää tuuria – näimme vaikka mitä. Seurasimme gibboniperheen touhuiluja puiden latvuksissa, bongasimme yhteensä seitsemän orankia, hämmästelimme krokotiilejä ja isoja petolintuja, jäljitimme norsuja, ihmettelimme koreita lintuja ja ties mitä muuta. Aion tehdä reissustamme lukuisia blogipostauksia, joten niissä on sitten luvassa tarkemmin niin juttua kuin kuvia tästä kaikesta.\nKaikkien upeiden paikkojen ja niissä koettujen seikkailuiden lisäksi oli ihanaa taas kerran irtautua kunnolla kaikesta arkisesta elämästä – ja toisaalta havahtua kaipaamaan juuri sitä, nimittäin tavallista arkea. Tällä kertaa tajusin myös jotain erityisen hienoa: vaikka omasta arjesta irroittautuminen ihan toisenlaiseen maailmaan olikin taas hienoa ja virkistävää, niin muutos tavalliseen arkielämäämme ei ollut kuitenkaan niin kauhean suuri henkisellä puolella. Toisin sanoen yksi suuri elämäntavoitteeni alkaa olla jo aika hyvin hallussa, ja se tavoite on oppia elämään kiireettömästi ja tietyllä rentoudella.\nVihaan sitä, miten kaikilla on arjessa niin kauhea kiire ja stressi ja että ne ovat yhteiskunnassamme jopa jonkinlaisia menestyksen mittareita, ja toisaalta en myöskään ihannoi downshiftaamista ja sitä, että ensin ajetaan itsensä piippuun ja sitten hypätään ulos oravanpyörästä. Ei, itse haluan pyrkiä alusta alkaen tasapainoon (miksei kohtuus ja tasapaino koskaan voi olla trendikästä tai ihailtavaa?) ja siihen, etten koskaan edes hyppää siihen oravanpyörään ja aja itseäni ahdistuksen partaalle tai joudu elämään arkeani siten, että lasken päiviä ja tunteja seuraavaan lomaan. Haluan, että voin elää niin arkeani kuin lomaani samalla mentaliteetilla ja fiiliksellä ja olla onnellinen ja hyvinvoiva joka hetki. Ja tämä reissu oli osaltaan todistus siitä, että oikealla polulla ollaan.\nMutta nyt takaisin työjuttujen pariin, ja palailen reissutarinoiden kanssa blogin pariin kunhan taas kerkiän. Kovalevyllä on myös ihan tajuton määrä kuvia ja videoita odottamassa editointia, en kestä! Kuvamäärät vaan kasvavat reissu reissulta, ja jouduin taas tilaamaan uuden ulkoisen kovalevyn :D Jos joku uskaltaa arvata, montako gigaa tallensimme materiaalia tällä Borneon reissulla, niin saa heittää arvailuja… (en tosin ole varma, kehtaanko paljastaa totuutta)\nItse asiassa ajattelin ruveta tekemään enemmänkin reissupostauksia, joissa käyn läpi myös aiempia reissujamme. Olisi nimittäin huippua palata takaisin kaikkiin menneisiin matkoihin, kuten Tansanian safarille, Walesiin, Brasiliaan, Etelä-Ranskaan, Namibiaan, Thaimaaseen yms., ja koota niistä blogikokonaisuuksia, joihin itsekin voisi palailla joskus myöhemmin. Uuden vuoden lupaukseni tulee lisäksi olemaan, että kokoan menneistä matkoistamme kuvakirjoja, joten nämä kaksi missiota kulkevat hyvin käsi kädessä.\nMutta nyt pieni kuvapläjäys ja sitten valmistautumaan huomisen kuvauskeikalle ja ei apua, niitä joululahjojakin pitäisi ruveta jo miettimään ihan vakavissaan…\nThis entry was posted in Artikkelit, Borneo, Eläimet, Hyvinvointi, Luontokuvaus, Milla & Markku, Onnellisuus, Retkeily & matkailu, Safari, Valokuvaus, Voimafoto, Yleinen, Ympäristö and tagged borneo, dji mavic pro, drone, elämänasenne, hyvinvointi, loma, malesia, markku vahtila, matkustelu, milla vahtila, sademetsä, safari, seikkailu, terveys, unelmaloma, viidakko, voimafoto by Milla. Bookmark the permalink.


Keskustelu - Raha sotkee kaiken | Yleinen keskustelu | Cosmopolitan\nRaha sotkee kaiken\nklo 16:01 | 29.12.2012\nEli, meillä on poikaystäväni kanssa pienoinen kiistely liittyen rahaan.\nPerheeni on pienituloinen työläisperhe. Meillä ei ole koskaan ollut autoa ja asuimme vuokralla (vanhempani asuu edelleen). Tapasin poikaystäväni, jolla on kaikkea.\nPerheeni pyysi poikaystävältäni palvelusta, että hän veisi sukulaisemme kotiin meiltä. Hän suostui ilomielin. Lähdin mukaan ja veimme hänet. Sukulainen antoi käteeni rahaa ja sanoi, että tässä teille kuljetuksesta. No, annoin rahat poikaystävälleni, koska hänhän kuljetti ja maksoi bensat. Poikaystäväni sanoi, että hän ei ota kaikkea, ok siis. Pohdimme, että mitä hän ottaisi rahasta ja hän kysyi minulta mitä mieltä olen. Hän kuitenkin sanoi jakonsa ja se meni about 65% hänelle ja 35% minulle. Siitä se riemu sitten syntyikin. Koska hänen tai minun ei pitänyt hyötyä tästä kuljetuksesta sanoin että minusta olisi ollut ok että laitettas 50-50. Hän suuttui tästä ja lopulta riitelimme siitä että hänelle kuuluu hänen mielestä enemmän. No, näin olisikin normaalisti, mutta tästä ei pitänyt hyötyä kenenkään. Mielestäni hän oli ahne ja heti kun rahaa oli jaossa, hän oli sitä ottamassa vaikka palveluksen lupasi tehdä.\nInhottavaa kun riidellään rahasta. Lopulta en ottanut penniäkään koko rahasta ja kumpikaan ei puhunut toisilleen mitään. Jota en ymmärrä, koska hänhän sai kohtuullisen korvauksen pitämällä rahat. Lähtiessään hän heitti rahaa minulle ja koska koko raha oli jo "pilannut" kaiken, heitin sen pöntöstä alas. En halunnut rahaa joka oli sotkenut kaiken.\nKertokaa mielipiteenne, koska me emme pääse sopuun tästä millään.\nMeillä on myös ollut aina riitaa rahasta.\nOlemme olleet yhdessä kolmisen vuotta ja sinä aikana minä olen opiskellut ammattikoulussa ja tehnyt ilta-työnä siivousta. Poikaystäväni taas on elänyt sossun rahoilla kokoajan. Hänellä on aina jokin selitys siihen miksei voi hakea töitä. Rahasta on usein puutetta ja saatetaan elää nälässä muutamia päiviä aina loppu kuusta (eihän hänen tarvitse saada energiaa, kun vaan makaa kotona, mutta minun on pakko että jaksan käydä koulussa ja töissä...).\nOllaan umpikujassa.. :/\nklo 17:10 | 29.12.2012\n29.12.2012 klo 04:01\nTottakai poikaystävälläsi on oikeus ottaa rahaa vastaan ja hyötyä siitä, vaikka hän ei olisi alunperin ollut pyytämässä mitään korvausta. Tällä antotavalla on ihan oma nimikin, lahjoitus. Se, että poikaystävällesi koitui palveluksesta omia kuluja ei tee lahjoituksen vastaanottamisesta yhtään sen moitittavampaa, päinvastoin. Aika turhasta asiasta riitelette.\nklo 19:49 | 29.12.2012\nTämä on todellakin turha riita. Minusta se vain oli väärin. Oli väärin ottaa koko raha edes vastaan, koska siitä paisui tällanen sotku.\nKyllä ymmärrän, että eihän auto pyhällä hengellä kulje, mutta ahne ei saa olla. Hän on kaikessa aika ahne, haluaa aina itselleen enemmän tai ainakin niin että hyötyy edes jotenkin. Siksi tämä ärsyttää.


Öljy lisääntyy eikä vähene ??? :: mese.fi\nÖljy lisääntyy eikä vähene ???\nLähetetty: 04.2.2007 23:54 Viestin aihe: Öljy lisääntyy eikä vähene ???\nKun kuukausi sitten tarkistin öljyt, oli tikussa reilun neljänneksen vaje. Nyt tikku näyttää lähes täyttä.\nVoisiko tämä johtua bensiinistä, joka olisi kylmässä moottorissa jäänyt palamatta ja mennyt mäntien ohi öljytilaan. Työmatkaa on vain kaksi kilometriä, eikä auto ehdi juuri lämmetä.\nJos kyse bensiinistä, niin onko vaaraksi moottorille.\nToinen vaihtoehto on tietenkin pakkasneste, mutta ei ole vettä tarvinnut lisätä (ja vika silloin kannentiivisteessä).\nMitä pitäisi tehdä, vai vain odotella? ? (190E 2,6)\nLähetetty: 05.2.2007 0:11 Viestin aihe:\nNo jos se bensaa on niin viittaa vuotaviin suuttimiin, eli on saanut vettä tankkiin ja pakkaskelilla rikkonut jäätyessään suuttimen(tai suuttimet).\nLähetetty: 05.2.2007 0:40 Viestin aihe:\nHaista miltä se öljy haisee.\nKyllä luulisin että kyseessä on tosiaan palamattoman polttoaineen kulkeutuminen männänrenkaiden ohi öljyjen sekaan.\nEi se kovin hyvääkään tee moottorille koska öljyt ohenevat. Seuraile öljynpaineita ja jos lämpimänä paineet laskevat niin vaihda öljyt. Ainakin osa bensasta voi myös haihtua polkemalla esim. moottoritiellä kunnolla. Öljynvaihto taitaa olla kuitenkin se turvallisempi tapa.\nItsellä tapahtui vastaava ilmiö eräänä talvena, kun ajoin paljon pätkäajoa ex-volkkarilla. Keväällä öljynpainevalo syttyi eräänä päivänä pitemmän ajon päätteeksi, kun kone oli kunnolla lämmin. Vaihdoin öljyt ja vanhat haisivat reilusti bensiinille. Ongelmat poistuivat.\nLähetetty: 05.2.2007 2:56 Viestin aihe:\nNo tuon vertainen vaihtelu kyllä saattaa mennä auton asennon ja mittauspäivän vuoroveden piikkiinkin. Seurailisin, jos öljynvaihto ei ole ihan ovella. Mahdollista toki tuo polttoaineen öljyyn sotkeentuminenkin, mutta tee toisin kuin minä ja aloita selvittämään ongelmaa halvimmasta päästä.\nLiittynyt: 12 Tou 2006\nLähetetty: 05.2.2007 19:26 Viestin aihe:\nTuo bensahomma oli kyllä ihan uus juttu.\nItellä on sellainen vartti asteikon heitto riippuen onko kylmä vai kuuma\nkone ja kuinka pian ajon jälkeen öljyt kattoo.\nLähetetty: 05.2.2007 20:20 Viestin aihe:\nNiin,taes olla vielä niitä mittaus tapojakin useampia.\nItse mittaan joka vehkeestä samalla tavalla,eli ensin pyyhkäsen tikun ja kastan uudelleen n.3s. pohjassa,sitten tarkistus ja aina jäähtyneillä öljyillä.\nLähetetty: 05.2.2007 20:40 Viestin aihe:\nMeneekö tuo mittatikun "putki" miten pitkälle koneen sisällä,eli voisiko tikun tiivisterengas pneumaattisesti alentaa öljyn pintaa mittatikun putkessa jos nopeasti työntää tikun ja samantein vetää pois????\nLähetetty: 05.2.2007 20:56 Viestin aihe:\nJos auto on ollut muutaman päivän ajamatta mittaushetkellä, niin öljyä voi olla tikussa enemmän ja usein niin onkin.\nÖljyjen lisääntyminen pakkasella pätkäajossa on tuttua ainakin kuplamiehille. Niissähän oli tehtaan jäljiltä yli-innokas automaattiryyppy. Pahimmillaan öljymäärä lisääntyi niin paljon, että liika öljy alkoi valumaan mittatikun reiästä tielle. Tässä vaiheessa ei vielä katastroofia tullut, mutta kun kuplalla ajettiinkin pitempi matka, jolloin öljyt lämpenivät kunnolla ja bensa haihtui pois, ei öljyä ollutkaan enää tarpeeksi, vaan kuplaan iski akuutti öljynpuute ja tilanne päättyi moottoririkkoon. Jutun tiedän siitä, että isällä oli ollut aikanaan uusi kupla ja sen automaattiryyppy peukaloitiin heti uutena nuukemmaksi.\nPeriaate oli käytössä saksalaisissa hävittäjissä (hävittäjiä saattoi olla jopa muutama) muistaakseni Talvisodassa. Sen aikaiset yksiaste öljyt eivät soveltyneet pakkaseen. Moottoreissa oli taulukko, josta näki paljonko bensaa tarvittiin ohentamaan öljy sopivaksi kylmäkäynnistykseen ja kauanko bensiinin haihtuminen öljystä kesti. Ennen moottorin sammutusta, öljyn sekaan lisättiin taulukon perusteella ulkolämpötilan vaatima määrä bensiiniä, näin bensiini sekoittui öljyyn. Vastaavasti kylmäkäynistyksen jälkeen moottoria käytettiin tyhjäkäynnillä lisätyn bensiinin mukainen aika, sen haihduttamiseksi. Bensiinin poistuttua öljyn seasta, voitin koneella lähteä teurastushommiin. Näin siis ennen vanhaan.\nVastauksena alkuperäiseen kysymykseen:\nÖljyn lisääntyminen voi hyvinkin johtua sekaan joutuneesta bensiinistä ja vedestä. Molemmat ovat joutuneet sinne pätkäajon seurauksena, kulkeutumalla männänrenkaiden ohi. Tilanne on täysin vaaraton, kunhan öljytaso ei ala maksimin yli pahasti tulla.\nTilanne korjaantuu ajamalla vähän pitemmän aikaa tai käyttämällä moottoria tyhjäkäynnillä öljyjen kuumennuttua. Temppu ei ehkä kovalla pakkasella onnistu.\nLähetetty: 06.2.2007 0:06 Viestin aihe:\nKIITTI taas Pertulle ja muille, helepotti. Ajo on todella pätkäajoa, koska sen lyhyen työmatkan lisäksi olen parhaimmillaan ajanut 11 kertaa päivässä keskustaan viemään ja hakemaan lapsia (harrasteet) ja vaimoa ja se matka on vain pari kilsaa. Iso kone ei juuri normaalilämpöön ennätä näillä pakkasilla (tuskimpa pienempikään).\nLähetetty: 06.2.2007 16:36 Viestin aihe:\nTämä kysymys on kiehtova ja yritinkin lähestyä sitä useista eri näkökulmista.\nEn silti lopultakaan kyennyt täysin visualisoimaan tapahtumasarjaa kaikkine komponentteineen.\nTää on ihan kohta valmis.\nLähetetty: 06.2.2007 16:40 Viestin aihe:\nHeh.heh.....tuon asian voepi tosiaan lukkee hieman eritavallakin.\nLähetetty: 06.2.2007 19:59 Viestin aihe:\nA. Hara kirjoitti:\nVuan sammuuko se valo jääkaapissa ku oven sulkee, sammuuko????\nLähetetty: 06.2.2007 20:15 Viestin aihe:\nKyllä, alentaa se.\nLähetetty: 05.7.2007 21:42 Viestin aihe:\nKaasarikattiloiden mekaaniset kalvopumput voipi pissiä kampikellariin kalvon rikkoutuessa. Saapasvarrella pääsee korjaamolle tienpäältä jos vallan ratkee.


Tekoälyn toteutus peliprojektissa : tapaus Golden Roll\nVärälä, Kalle (2018)\nOpinnäytetyön aiheena ovat erilaiset tekoälyt peleissä sekä tekoälyn toteuttaminen yhteen mobiilipeliin. Opinnäytetyö toteutettiin tietojenkäsittelyn tradenomin tutkinnon osana pelituotannon suuntautumispolulla. Opinnäytetyön aihealueita ovat pelisuunnittelu ja peliohjelmointi, tarkemmin tekoälyn toteuttaminen.\nTekoälyt valittiin opinnäytetyön aiheeksi, koska ne tekevät pelaamisesta paljon monipuolisempaa. Lähes jokainen ohjelmoija saa joskus tehtäväkseen toteuttaa peliprojektissa jonkinlainen tekoälyn, joten tekoälyyn liittyvän osaamisen kehittäminen on sekä tärkeää että luontevaa.\nOpinnäytetyön ensimmäisessä osassa tutkittiin erilaisia tapoja toteuttaa tekoäly ja selvitettiin, millaisia ovat yleisimmät käytetyt tekoälyrakenteet hyödyntäen lähdekirjallisuutta ja pelejä. Toisessa osassa toteutettiin tekoäly Golden Roll -nimiseen peliprojektiin ja tekoälysuunnitelma Caverna–nimiseen peliprojektiin.\nTekoälyrakenteita on monenlaisia ja se, millainen tekoälyrakenne kannattaa valita, riippuu pelin genrestä, pelin sisällöstä, resursseista ja kehittäjien preferensseistä. Golden Rolliin valittiin sääntöpohjainen tekoälyllä generoitu vuorolista, jota skriptattu tekoäly pelaa, koska sillä saatiin luotettavasti odotettuja tuloksia. Lisäksi sen toteuttaminen sopi käytettävissä olleisiin resursseihin. Tekoälyllä saatiin lisäsisältöä Golden Rolliin ja lopputulos oli onnistunut.\nVaikka opinnäytetyön palautushetkellä Golden Roll odottaa vielä julkaisuaan, saa opinnäytetyöstä tapausesimerkin avulla kuvan siitä, millaista tekoälyn suunnittelu ja toteuttaminen mobiilipeliin on. Lisäksi työstä saa pohjatiedot erilaisista tekoälytyypeistä ja lähdekirjallisuutta hyödyntäen voi kiinnostavista rakenteista hakea lisää tietoa


Siru I.: helmikuuta 2015\nHeips ja ihanaa viikonloppua sinulle! ♥ Itselläni on jokseenkin rankka viikko takana, joten tämän päivän aion vain löhötä kotona & tehdä vain just niitä asioita mitä huvittaa. Meidän jokaisen tulisi muistaa jättää kaiken sähläämisen keskellä aikaa myös itsellemme ja huolehtia paremmin omasta jaksamisestamme. Itsestään huolenpito heijastuu kaikkille elämän osa-alueille ja yksi pikku vapaapäivä tai vaikkapa parin tunnin mittainen rentoutumishetki tekee jo ihmeitä!\nVarsinainen asiani ei ollut kuitenkaan tällä kertaa mikään life coaching, vaan tammi-helmikuun aikana tehdyt ostokset, joita on kertynyt yllättävän iso määrä ottaen huomioon, että omaa rahaa mulla ei ole kulunut lähes ollenkaan. Ihanat lahjakortit!! Ekaksi mulla oli sellanen fiilis, että ei ketään kiinnosta mitkään ostospostaukset, mutta saadessani koulussa kavereiltani kunnolla noottia siitä, etteivät he tienneet mitä kaikkea kivaa uutta mulla on, päätin silti tehdä koosteen ostoksista. Toivottavasti tykkäätte!\nlaukku Eternel Bags // laukku Aleksi13\nMuistaakseni mainitsin täällä blogin puolella jo aiemmin, kuinka kävimme yhtenä iltapäivänä äidin kanssa shoppailemassa yhdessä lopettavassa liikkeessä oikein olan takaa. Ensimmäinen laukku onkin sen reissun satoa ja tuolle vaaleanpunaiselle kaunokaisTelle jäi alennusten jälkeen hintaa vain noin 20 euroa. Toinen laukku tuli itsellenikin yllätyksenä, sillä käydessäni mummulla yökylässä hän lahjoitti minulle tuon alunperin itselleen ostamansa laukun, josta ei sitten oikein tykännytkään.\npoolo // Mode Vision\nTämä älyttömän pehmeä ja lämpöinen poolo on myös samaisesta alennusmyynnistä ja tämän äiti oli napannut minulle jo aiemmin siellä käydessään. Todella basic vaatekappale, jonka voi yhdistää melkein mihin vaan. Plussaa värikkyydestä, sillä todella monesti menen helpon (lue: harmaan/mustan) kautta ihanien värien sijaan.\ntanssikengät // Piruetti\nTanhua varten ostin lopulta nämä pitkään haaveilemani tossut. Hintaa oli nelisenkymppiä, mikä on ihan kohtuullinen hinta laadukkaista nahkatossuista. Näillä kelpaa pyörähdellä niin harkoissa kuin lavallakin!\nmekko // Cashemere\nAlennusmyynnin satoa.. Tätä mekkoa tuskin olisin omatoimisesti sovittanut, mutta äiti patisti kokeilemaan ja ihastuin! Parempia kuvia tuutte varmasti näkemään viimeistään huhtikuussa, sillä tämän mekon tulen varmasti pukemaan mummun pääsiäsipöytään. Reissulta tarttui mukaan myös älyttömän ihana maksimekko, josta kuvat jäi kuitenkin tällä kertaa ottamatta ja saatte jännittää siihen asti, kunnes pääsen korkkaamaan mekon jossakin sopivassa tilaisuudessa. ;)\npoolo // Cubus\nTämän talven juttu on ehdottomasti poolo ja en vain voinut vastustaa kiusausta napata tätä söpöläistä alerekistä kolmenkymmenen euron alennuksella! Lopulta hintaa jäi vain viitisen euroa, mikä on pieni hinta 100% puuvillavaatteesta. Luonnonkuidut on kyllä sellainen juttu, mihin mun pitäisi panostaa enemmän, monesti vaatteita ostaessa tulee katsottua vain ulkonäköä materiaalin sijaan. Puuvillasta tehdyt vaatteet ovat hengittäviä, eivätkä ne villan tavoin kutita tai ärsytä ihoa.\npöksyt // Encuentro Moda\nMuistatte varmaan, kuinka olen suurkuluttanut jo pari kesää tällaisia jillailupöksyjä ja aina yhdet uudet yksilöt ovat tervetulleet kaappiini! Nämä ovat vaan niin täydellisiä kotona hengailuun ja hengittävyytensä ansiosta käyvät hyvin ulkokäyttöön kesäisin.\naamutakki // Cubus\nTämä on kaikista ostoksista kaikkein vanhin, ostin sen jo joulun jälkeisistä alennusmyynneistä pimeitä ja viileitä talviaamuja lämmittämään ja pehmentämään.\nalushousut & urheilusukat // Cubus\nJoululahjaksi saamaani Cubuksen lahjakorttia tuhotessani nappasin mukaan noi suloiset urheilusukat, joita oon katsellut jo pidempään. Noissa on oikeasti hyvä tuki jalalle ja pitkille lenkeille lähtiessä jalkaan kannattaa ehdottomasti laittaa touhuun tarkoitetut sukat perussukkien sijaan! Hyviä urheilusukkia saa edullisesti esimerkiksi Prismasta tai vaatekaupoista kalliiden urheiluliikkeiden sijaan. Ja katsokaa mitä ihania kevätsävyjä alusvaatepuolelle on tullut! Nämä ovat niitä pikku rullia, joita myydään usein siinä kassan vieressä.\ntakki // Kirppari (H&M)\nTällaisen takin löysin tammikuun puolella kirpparilta ja jotenkin tykästyin vähän räväkämpään kuosiin. Tälle tulee varmasti paljon käyttöä sitten keväämmällä.\nhuivi // Cubus\nMulla on huono tapa hamstrata huiveja alennusmyynneistä, vaikken mikään niiden suurkuluttaja olekaan. Mutta hei kolme euroa näin söpön värisestä vaatekappaleesta, mitä olisit itse tehnyt samassa tilanteessa?? Ja on tämä ollut pari kertaa jo käytössäkin. ;)\nNike Free Run 5.0 // Stockmann\nViimeisenä, muttei todellakaan vähäisempänä esittelen teille uudet kaunokaiseni, ensimmäiset nikeni! Nyt voin virallisesti sanoa olevani truebloggari, sillä omistan lopultakin sen kuuluisan kolmen kombon: villakangashatun, pastellisävyisen takin ja niket. Kiinnostavaa nähdä, onko näissä lopulta eroa vanhoihin markettilenkkareihini; raportoin havaintojani varmasti teillekin, kunhan vain ulkona olisi vähemmän märkää ja raaskin käyttää näitä ensimmäistä kertaa ihan tositoimissa. Sain kengät muuten aika mukavaan hintaan, sillä lasten koot olivat sopivasti tarjouksessa ja sain alennetusta hinnasta vielä kaksikymmentä prosenttia pois alekupongilla!\nTällaiset shoppailut tällä kertaa... Mitäs tyksitte? :)\nKärsitkö elottoman oloisista, kuivista hiuksista, liiasta pörröisyydestä tai sähköisyydestä? Oletko kokeillut marketti- ja kampaamotuotteita toinen toisensa jälkeen löytämättä Sitä Oikeaa? Kannattaa ehdottomasti kokeilla kookosöljyä.\nTapasin kansantanssiohjaajakurssilla siskokset, joilla on kummallakin aivan älyttömän pitkät & hyväkuntoiset hiukset. Tottakai oli pakko kysäistä heiltä parhaita kikkoja hiusten kasvattamiseen ja hoivaamiseen. Sain kaksi konkreettista vinkkiä; nro1.: satunnaisesti hoitoaineen sijasta runsaaseen veteen laimennettua etikkaa & nro2.: kookosöljy. Koska jälkimmäinen kuulosti mielestäni hiukan turvallisemmalta, päätin aloittaa testini siitä. Ostin oman purkkini pari päivää sitten noin viidellä eurolla Prismasta ja ai että mikä lopputulos!\nSulatin vajaan teelusikallisen öljyä mikrossa (parikymmentä sekuntia riittää) ja sivelin sen hiuksiin tyvestä latvoihin painottaen kuitenkin ongelma-aluettani, eli latvoja. Kietaisin hiukset pyyhkeeseen ja nukuin makoisat yöunet. Aamulla herätessäni tukka oli varsinainen liimaletti, mutta normaalin shampoopesun jälkeen ah sitä silkkisen vahvaa, ravittua tunnetta!\nKookosöljyä voi käyttää näiden syvähoitojen lisäksi samaan tapaan kuin hiuksiin jätettävää hoitoainetta pesun jälkeen ja aivan pieni määrä riittää. Lisäksi sitä voi käyttää erilaisten kuorintojen raaka-aineena ja ihovoiteena puhumattakaan ruoanlaittoon liittyvistä mahdollisuuksista! Itse olen vasta alkuvaiheessa kookosöljyn hyödyntämisessä, mutta tästä se lähtee. Suosittelen kokeilemaan!\nKärsiikö herkuton nälkää?\nHelmikuun alussa alkanut herkkulakkoni on pikkuhiljaa loppusuoralla ja mulle tuli tarve purkaa aiheeseen liittyviä fiiliksiä teille myös täällä blogin puolella.\nOlen omasta suorituksestani hyvin ylpeä. Ajattelin, että herkuttomuus olisi todella haastavaa, mutta ei se ole. Ilman herkkuja oleminen on paljon helpompaa, kuin siihen liittyvät sosiaaliset paineet. On inhottavaa kieltäytyä ottamasta kun tarjotaan ja vielä inhottavampaa, jos joku alkaa oikein väkisin tuputtamaan. Sen sijaan omalla pöydälläni koko ajan seissyt karkkikirppo on pysynyt koskemattomana, vaikka olisikin ollut syntisen helppo ottaa siitä edes se yksi pikku makupala, eihän kukaan saisi tietää...\nHerkuttomuuden aikana esiin on noussut yksi huolestuttava kysymys. Olen aina ajatellut, että herkut ovat nautintovälineitä ja niitä syödään niin iloon ja suruunkin, mielihyvän saavuttamiseksi. En ole koskaan tullut ajatelleeksi, että ne olisivat välttämätön osa normaalia ruokavaliota. Yhtenä lauantaina kärsin kuitenkin nälkää herkuttomuuteni johdosta. Söin aamupalaksi kotona mahantäydeltä puuroa, mutta aikaisen herätyksen vuoksi maha alkoi kurnia jo puolen päivän jälkeen.\nSinä päivänä olin katsomassa sotilasvalaa ja ruokaa tarjoiltiin puoli kahdesta eteenpäin. Sain lautasellisen hernekeittoa, näkkileivän, ison palan pannukakkua mansikkahillolla ja lasin vettä. Söin koko setin, mutta annoin pannarin parempiin suihin. Ja että mulla oli muuten nälkä!! Minua reilusti isompi isoveljeni oli ihan täynnä oman annoksensa jälkeen, sillä hän oli syönyt pannaria jälkkäriksi, mutta oma mahani olisi kaivannut keittoa vielä pari lautasellista ollakseen tyytyväinen.\nKävimme sotkussa päiväkahvilla ja pullan sijasta nautin pelkän juoman. Eihän siellä mitään fiksuja suolasia ollut tarjolla, lähinnä pitsaa, hampparia, hodaria ja sellaista.\nIllalla piipahdimme kylässä, jossa sain syödäkseni eräänlaisia nakkitsydeemejä ja viinirypäleitä. Muut täydensivät ruokailuaan kekseillä, suklaalla ja mutakakulla. He eivät valittaneet autossa nälkäänsä kotimatkalla, vaikka itselläni oli sellainen tunne, että olisin voinut nauttia vaikka hevosen!\nEn ole koskaan ennen tullut ajatelleeksi, että herkuttoman sija olisi kärsiä nälkää. Tämä päivä kuitenkin pisti pohtimaan, kuinka paljon käytämmekään herkkuja siihen mahan täyttämiseen ravitsevan ja terveellisen ruokavalion täydentämisen sijaan.\nOlen jo pitkän aikaa ennen täysvaltaista herkkulakkoa syönyt herkkuja sillä periaatteella, että itse en niitä ota tai osta, mutta jos joku tarjoaa, otan hyvillä mielin. Se vähensi herkkujen kulutusta valtavasti, mutta nyt ruokavalion tiukennettua olen ymmärtänyt, kuinka paljon olen todellisuudessa syönyt tajuamattani - siitä huolimatta että en käyttänyt omaa rahaani herkkuihin pennin vertaa!! Normaalisti näiden kahden viikon aikana olisin syönyt ainakin kaksi pussillista karkkia, monta runebergin torttua, juustohampurilaisen, pehmiksen, kaksi munkkia, jäätelöannoksen kermavaahdolla, mutakakkua, kaksi vohvelia ja keksejä. Ja nämä kaikki ilman rahaa, pelkästään muiden tarjoamana! Aivan käsittämätön määrä kaikkea. Ei sitä ole edes tullut ajatelleeksi.\nSaattaa olla, että lakon loputtua jatkan herkuttomuutta vielä jonkin aikaa, saattaa olla että en. Mutta tämä aika on herättänyt minut todella käsittämään, millaisen määrän moskaa tungen suuhuni ihan päivittäin, huomaamatta. En tuomitse herkkuja, rakastan kaikkea hyvää ja mielestäni jokainen meistä ansaitsee pieniä hemmotteluhetkiä ja nautintoja. Mutta nimenomaan muun ruokavalion lisänä, ei mahan täytteeksi tai nälän poistajaksi.\nPs. Oma lakkoni ei sittenkään sujunut niin täydellisesti, kuin lupaava alku antoi odottaa. Reilussa puolessa välissä kävin vierailulla mummulla ja söin kolme suklaakarkkia sekä hiirenannoksen suklaamoussea. En yksinkertaisesti voinut kieltäytyä syömästä, sillä minulla ei mitään niin painavaa syytä ollut, kun joku minulle niin tärkeä, rakas ja suuresti kunnioittamani ihminen oli varta vasten minua varten järjestynyt. En kuitenkaan pidä tätä "hairahdusta" suurena epäonnistumisena suhteessa siihen, kuinka monta muuta päivää olen pysynyt herkuttomalla linjalla ja vautsi, ihonikin on selkeästi parantunut!\nTuntuuko sinusta, että rahat eivät millään riitä kaikkeen? Tai että säästöjä pitäisi kerryttää, mutta ylimääräistä ei jää? Näillä vinkeillä opit kuluttamaan viisaammin ja säästämään rahaa.\n1. Mieti mitä oikeasti tarvitset\nMieti etukäteen, mitä lähdet kaupasta hakemaan ja suunnittele budjetti, minkä hintaluokan puitteissa haluat tuotteen löytää. Kun tiedät selkeästi, mitä olet hakemassa, voit sulkea silmäsi muilta tuotteilta ja keskittyä olennaiseen.\n2. Jätä rahat kotiin\nMonesti koulupäivän aikana tulee mietiskeltyä kavereiden kanssa, miten kiva olisi lähteä hakemaan lähikaupasta jotakin pikku purtavaa. Yksinkertainen tapa välttää tällaisia turhia pikkuostoksia on jättää lompakko kotiin silloin kun tiedät, ettet sitä oikeasti tarvitse.\n3. Kirjaa tulot ja menot\nEnnen kuin kirjaat tulot ja menot säännöllisesti ylös, et voi varmasti tietää, mihin rahasi kuukaudessa todella kuluvat. Kun itse aloin kirjata ensikertaa kulutustani ylös, hämmästyin, kuinka suuri osa rahoistani kului pelkkiin turhuuksiin. Kirjauksen voit tehdä perinteisesti käsin tai tietokoneella.\nkuva kopioitu täältä\nMieti itsellesi sopiva summa, jonka olet valmis tuhlaamaan viikkoa kohti. Vaikka jotakin kivaa löytyisikin, budjetin tekeminen auttaa hahmottamaan rahan kulumista paremmin ja turhat heräteostokset jäävät tekemättä. Älä kuljeta mukanasi ylimääräistä rahaa, vaan ainoastaan se osa, joka sinun on järkevä käyttää.\n5. Ota alennuksista hyöty irti\nMonet perus kulutustavarat on hyvä ostaa alennusmyynneistä. Hiuslakkaa, perusrasvoja, hammastahnaa ja ponnareita kuluu päivittäisessä käytössä, joten niiden ostaminen säästöön hyvän tarjouksen osuessa kohdalle on kannattavaa. Alennusmyynneissä on kuitenkin pidettävä järki päässä, sillä useat punaisilla lapuilla varustetut tuotteet voivat saada yhdessä aikamoisen summan kasaan. Älä siis osta vain halvan hinnan vuoksi!\n6. Panosta laatuun\nVaikka viiden euron toppi voi tuntua siinä hetkessä loistavalta idealta, varsinkin suuressa käytössä oleviin tuotteisiin on hyvä panostaa. Mielummin muutama iätön, hyvännäköinen perusvaatekappale, kuin iso kasa nukkaantuneita riepuja.\n7. Vältä houkutukset\nÄlä mene kauppoihin huviksesi. Jos tiedät olevasi heikkona pehmeisiin neuleisiin, kierrä vaatekaupat sesonkiaikaan kaukaa, jos et oikeasti tarvitse mitään. Vaatteet on helpompi jättää ostamatta, kun niiden olemassaolosta ei edes tiedä.\n8. Muista kuukausikatsaukset\nJoka kuun lopussa on hyvä palata kuukauden aikana kertyneiden kulujen ja tulojen pariin ja summata ne. Jos jäädään plussalle kaikki on hyvin, mutta miinustilanteessa on syytä käydä rahanmenokohteita uudestaan läpi ja miettiä, mistä karsia.\n9. Kahvittele kotona\nKoulupäivän päätteeksi on mukava rientää ystävien kanssa kahville ja vaihtaa siinä samalla kuulumisia. Kahvilassa tuotteet ovat kuitenkin ylihinnoteltuja ja paljon halvemmalla pääsee, jos kutsutte ystävät vuorotellen toinen toisillenne kylään ja keitätte kahvit ihan perinteisin menetelmin. Netistä löytyy valtava määrä vinkkejä ihaniin kotitekoisiin erikoiskahveihin ja omien kahvimuffinssien leipominen on ystäväporukalla hauskaa puuhaa ja käy paljon edullisemmaksi kuin kahvilaan meneminen.\n10. Älä tunneshoppaile\nOletko ollut viimeaikoina allapäin tai onko tapahtunut jotakin supersiistiä? Shoppailu ei paranna ongelmia, vaan se siirtää ne eteenpäin. Seuraavaksi tulet pahalle mielelle tuhlatuista rahasummista. Älä käytä shoppailua palkinto- tai lohdutuskeinona, vaan etsi joitakin muita asioita joista saat mielihyvää. Katso jotakin hyvää sarjaa, käy lenkillä tai herkuttele.\n11. Älä osta uutta\nMiksi ostaa uusia vaatteita, kun vanhojen tilalle voi saada uusia helposti ja vaivattomasti vaatteidenvaihtobileistä? Toisen roska voi olla toisen aarre ja uusiin vaatteisiin tuhlaamisen sijaan voit olla ekologinen ja viettää samalla ihanaa aikaa ystäviesi parissa. Myös kirpputoreilla kiertelystä voi saada uuden kivan harrastuksen.\n12. Perusta säästötili\nPankkikortilla rahan käyttäminen menee helposti holtittomaksi, sillä kuluneita summia ei nää konkreettisesti. Hyvä tapa huolehtia siitä, että rahaa jäisi myös pahan päivän varalle, on perustaa säästötili, jolle tallettaa esimerkiksi kaksikymmentä euroa kuussa. Loput rahat voi käyttää miten huvittaa.\n13. Vanha kunnon säästöpossu\nPikkukolikoiden tyhjentäminen lompakon pohjilta vähän väliä säästöpossuun on hauska tapa. Esimerkiksi pullonpalautusrahat voi automaattisesti lisätä possuun talteen ja myöhemmin huomaat saaneesi mukavan summan kasaan.\nSaitteko uusia säätövinkkejä, vai ovatko vinkit jo ennestään ahkerassa käytössä? Entä olisiko teillä vielä jotakin lisättävää listan jatkoksi? :)\nHeips kaikki ihanat siellä ruudun takana! Mä rakastan lomaa. Pitkät yöunet, aurinkoinen aamulenkki koiran kanssa, herkullinen ja rauhallinen aamupala, Juha Tapion levy soi repeatilla, eikä kiire mihinkään. Oikeastaan juuri sellaista, kuin sen pitääkin olla. Täydellinen vastapaino normaalisti niin hektisen kiireiselle arjelleni.\nArjen pysyminen järjestyksessä olisi aivan mahdotonta ilman järjestelmällistä kalenteria ja näissä merkeissä sain upean tilaisuuden tehdä yhteistyötä Persoonallinenkalenteri.fi:n kanssa.\nSain suunnittella sivuston monipuolisen muokkausohjelmalla juuri sellaisen kalenterin, kuin halusin ja pelkkä mielikuvitus oli rajana! Kanteen valitsin ihanania muistoja herättävän lomakuvan Kreikasta ja takakanteen kokosin kollaasin minua inspiroivista asioista; ystävistä, poikaystävästä, koirista, kauniista maisemista ja rakkaista harrastuksista. Nyt mun rakkaimmat kulkevat joka päivä mukana laukussa ja muistuttavat pahankin päivän keskellä, mitä kaikkea ihanaa oon saanut kokea.\nEtulehdelle valitsin minua tsemppaavan inspiraatiolauseen ja sivun alanurkkaan liitin omat yhteystietoni. Itse kalenteriosuuteen valitsin pystysarakkeet, sillä se on ollut aina mulle helpoin tapa hahmottaa viikkokuva. Päivät olisi saanut halutessaan myös vaakaan tai neliön muotoisiin bokseihin. Sivun yläreunoihin valitsin pinkin teeman ja päivien tekstiosuuteen valitsin vaaleanpunavalkoraidallisen rivityksen, sekä kellonajat. Valitsin myös vaaleanpunaisen viivaimen, jota voi helposti siirtää aukeamalta toiselle kirjanmerkkinä.\nSivun alalaitaan oli tarjolla monia vaihtoehtoja; kouluasiat, tentit, päivälliset, luettelot, viivat, ruudut, kaaviot... Itse koin omiin tarpeisiini sopivimmiksi osat to-do, kokeet ja treenit. Enään tärkeät asiat eivät huku kiireellisten viikkojen keskelle, sillä niille on varattu ihan omat osiot, joiden avulla tärkeät asiat pysyvät hyvässä järjestyksessä!\nValitsin päivien yhteyteen nimipäivät, sillä vanhassa kalenterissani niitä ei ollut ja en ikinä muistanut onnitella läheisiäni ajallaan. Suunnitteluohjelman voi linkittää yhteen Facebookin kautta, jolloin saat luettelon koko kaverilistasi synttäreistä ja voit klikkaamalla valita, keiden ystävien synttärit haluat valmiiksi painettuna kalenteriisi! Upea idea! Lisäksi voit lisätä manuaalisesti päiväkohtaisia merkintöjä kalenteriisi, esimerkiksi itse lisäsin kuukausipäivät samantien kalenteriin.\nKalenterin takaosassa on runsaasti sivuja, joille voit valita mieleistäsi sisältöä. Tarjolla on mm. sudokut, värityskirja, ruudut, viivat, nuottiviivastot, vuosiyhteenvedot, osoitelistat ja paljon muuta. Itse valikoin vuosinäkymät vuosille 2016 ja 2017, karttasivut, sekä peruskoulun opettajalle tarkoitetut sivut. Näitä hyödynnän omassa opetustyössäni kansantanssin parissa.\nPersoonallisen kalenterin tilausaika on 1-2 viikkoa, omani tuli viikon sisällä tilauksesta. Kalenteri mahtui kätevästi postilaatikosta sisään, joten sain sen suoraan kotiovelle paketin haun sijaan. Kalenteri sopii täydellisesti omiin tarpeisiini ja on myös visuaalisesti kaunis. Sivut ovat jämäkkää paperia, joille voi huoletta kirjoittaa myös tusseilla ilman että menee läpi.\nKoska kalenteri on aina mukana ja ahkerassa jokapäiväisessä käytössä, sen käyttömukavuuteen ja ulkoasuun saa ja pitääkin panostaa. Käytättekö te vielä perinteisiä kalentereita, vai pysyvätkö menot järjestyksessä puhelimen muistissa?\nKiitos ihanasta kalenterista Persoonallinenkalenteri.fi!\n*Postaus toteutettu yhteistyössä Persoonallinenkalenteri.fi kanssa\nHeipsan mörököllit! Yhtenä päivänä mulle tuli semmonen fiilis, että ois tosi kiva pukeutua vaihteeksi hameeseen. Kevään ja syksyn yksi toimivimmista komboista on hame + neule, mutta miksei se toimisi nollakeleilläkin sukkahousujen kanssa. Kyseisenä aamuna mulle tuli kuitenkin ylläripylläri hirveä kiire lähteä kotoa ja siksi en ehtinyt muuta kuin vetäistä päälle ensimmäisen käteen osuvan neuleen pitkien pohdintojen sijaan. Joskus pelkällä intuitiolla valitut vaatteet voivat osua just nappiin ja nyt jälkeenpäin näitä kuvia katsellessani mä niin allekirjoitan. Tästähän tuli vallan mukiinmenevä, suloisen tyttömäinen asukokonaisuus!\nneule ? // hame H&M // tennarit Converse // reppu Monki // koru Only // kello Guess\nMuutamia fiiliskuvia viime lauantailta, jolloin suuri joukko tuoreita sotilaanalkuja mukaanlukien oma isoveljeni vannoivat sotilasvalansa. Pieni tutustumispäivä armeijassa oli mielenkiintoinen ja itse vala oli vaikuttavaa katseltavaa. Jos joskus vaan saatte mahdollisuuden käydä vierailemassa jossakin varuskunnassa, kannattaa ehdottomasti lähteä! Vaikka itse en ole kovin kiinnostunut armeijasta, nyt ainakin tiedän paremmin mistä muut puhuvat ja sain paljon paremman kokonaiskuvan koko systeemistä (ja bonuksena ne sotkun munkit, rakkautta!!!)\nIhanat komistukset ja tosiprinsessat valloittivat koulut eilen kautta maan, kun tanssittiin pitkään odotettuja wanhoja. Tytöt muuttuvat vuosi vuodelta kauniimmiksi ja herranjestas, ensivuonna ois meikäläisen vuoro kokeilla päivää prinsessana! Vasta mä muistan, miten seiskaluokkalaisena isot aikuiset miehet tulivat hakemaan mua viimeisessä tanssissa tanssimaan ja en uskaltanut lähteä. Ja kohta ois mun vuoro olla siinä osassa, enkä tunne itseäni yhtään isoksi aikuiseksi (enkä oikeastaan mieheksikään, jos tarkkoja ollaan).\nWanhojentansseihin käytetyistä huikeista rahasummista on käyty viimeaikoina aikamoista mediakeskustelua, mutta mielestäni raha ei ole syy jättää tansseja tanssimatta. Olen samaa mieltä, että on aivan järjetöntä käyttää mielettömiä summia rahaa yhtä päivää varten, mutta haluan korostaa, ettei tuhlaaminen ole ainoa vaihtoehto. Valtaosa tytöistä tekee meikkinsä itse ja kampauksen loihtimiseen apua voi pyytää perheenjäseniltä, sukulaisilta tai ystäviltä. Mekon voi ostaa omaksi käytettynä, tai yksinkertaisesti lainata joltakin tutulta. Esimerkiksi myös viimeisessä esiintyvä kaunotar on saanut puvun ystävältä lainaksi ja miten hyvältä se näyttääkään!! Peukut pystyyn kierrättämiselle! Jos omat kriteerit eivät hivo turhamaisesti pilviä, päivästä voi selvitä hyvinkin kohtuullisella rahasummalla ja kaupanpäälle saa ikimuistoisen kokemuksen!\nEnsi vuotta odotellessa ! ♥\nKäymme yhdessä äidin kanssa harvoin shoppailemassa, mutta silloin kun me siihen hommaan ryhdytään, se hoidetaan perinpohjaisesti! Eilen koulusta kotiin tullessani eteinen oli täynnä monia täpötäysiä ostoskasseja ja yhtenä ostoksena äiti esitteli minulle aivan ihanan oranssin laukun, jota himoitsin heti itselleni. Lähdettiin käymään äidin kanssa uudestaan samassa konkurssimyynnissä ja löysin sieltä juuri sen saman, ihanan laukun vaaleanpunaisena!! Lisäksi kotiutin maksimekon, reisimittaisen mekon, housut, poolopaidan ja tämän kevyttoppiksen, joka tuo jostakin syystä mieleeni Nuuskamuikkusen. Oon asustellut jo pari kuukautta ihanassa hattaunelmatakissani, joten tällainen rennompi vaihtoehto on hyvää vaihtelua vanhan takin pariksi.\nHarmi että en näin kylmällä säällä saa kuvattua uusia vaatteitani ulkona, katsotaan saisinko jonkin pikku kotistudion tänne sisätiloihin viritetyksi. Olisi ihana päästä esittelemään muutkin uudet ostokset teille!\ntakki Areline Paris // poolo Zara // housut DrDenim // neule Monki // kengät Forever21 // koru Glitter\nHuh huh miten aika kuluu nopsaan, kun tapahtuu paljon! Vaikka jotenkin toiveikkaasti koeviikon jälkeen luulin aikataulujen rauhoittuvan, viimeisen viikon ohjelma on täyttynyt kuin itsestään. Ajattelin tämän tapahtumantäyteisen viikon olevan teillekin mieluista seurattavaa, joten taltioin teille ahkerasti kännykkäkuvien muodossa yhtä jos toista häppeninkiä.\nMatkalle osui kuitenkin pari muuttujaa (kuten viimepäivinä on ollut tapana) ja meitsin kännykkä tilttasi siihen malliin, että kävin kiikuttamassa sen huoltoon. Olisin saanut ottaa kännykän kotiin kopioitavaksi ennen kuin se menee huoltoon, mutta olin niin turhautunut, että ajattelin viimeisimpien juttujen poistumisen olevan pikku juttu, kunhan saisin kännykän pian kotiin. Ei ne kuvat olekaan niin iso menetys, mutta näemmä olin tallentanut (tyhmä minä) kaikki yhteystiedot puhelimen, enkä sim-kortin muistiin ja tässä sitä nyt ollaan arvailemassa, kuka milloinkin on soittelemassa.\nkuva copyright Usva_\nNoh, mulla ei siis ole teille kuvallista materiaalia viime viikolta paria hassua räpsyä lukuunottamatta, mutta aion silti uhmakkaasti kerrata parilla sanalla missä kaikkialla sitä on tullut juostua.\nTorstaina olin koulun ja töiden jälkeen keräämässä Yhteisvastuukeräystä, sillä keräyksen suorittaminen kuuluu yhtenä osana isoskoulutukseen. Viikonloppu kului kansantanssiohjaajan perusopintojen merkeissä, kun olin kahden tanhukaverini kanssa opettelemassa ohjausta Lahdessa. Viikonloppu oli touhua aamusta iltaan ja siksi olinkin kuin zombi konsanaan, kun sunnuntaina kotiin palattuani jouduin vielä raahautumaan omiin harkkoihin kursseilun jälkeen. Eilen kävin esittelemässä peruskoululaisille, millaista on opiskella saksaa lukiossa ja illalla pidin kaveriharkat lapsille tän viikkoisen ystävänpäivän kunniaksi. Koko päivän mua oli särkenyt pää ja nappasin lähtiessä yhden lääkkeen, jos se auttaisi. Ei mitään vaikutusta. Menin illalla kahdeksalta nukkumaan ja nukuin yhteensä yksitoista tuntia, niin tänäaamuna oli jo parempi olo.\nNyt ei olisi varaa alkaa sairastamaan, sillä seuraavat pari viikkoa on täynnä ohjelmaa! Tarjolla ois kokoustelua, konserttia, wanhojen ihailemista, perinteeksi muodostuneet ystävänpäiväkahvit tyttöjen kanssa, isoveljen sotilasvalan katsomista, monipäiväinen koiranhoitokeikka, parin päivän reissu Helsinkiin ja siihen vielä viikon kruunuksi toinen setti aiemmin mainitsemastani ohjaajakoulutuksesta. Nyt siis maksimoidulla levolla ja kunnon ravinnolla pitäis nitistää kaikki pöpöt ennen kuin ne pääsevät paremmin alkuun!\nParhaimmat ystävät. Elämäni eläimet. Poikaystävä. Kansantanssi.\nKuinka monta ihanaa muistoa mulla onkaan. On hetkiä, kun on naurettu niin paljon että mahaan sattuu, itketty koska naurattaa niin paljon, maattu rantakalliolla, reissattu ulkomailla, halittu viltin päällä, käyty metsässä lenkillä, poimimassa mustikoita tai leikkimässä inkkareita. Hetkiä, jolloin oon tuntenut eläväni täysillä ja tuntenut, että juuri näiden tyyppien kanssa mulla on hyvä olla. Mut on siunattu kokemaan tämä onni.\nMonet etsivät onnea pitkään ajatellen sen olevan jostakin tietystä asiasta kiinni. Sitkun saan opiskelupaikan, oon onnellinen. Sitkun valmistun, oon onnellinen. Sitkun pääsen töihin, oon onnellinen... Ja putki vaan jatkuu, jatkuu ja jatkuu. Samalla unohdetaan, mitä kaikkea meillä jo nyt on ja kuinka upeita asioita olemme saaneet kokea. Unohda siis onnen etsiminen.\nOnni on sinussa itsessäsi, kunhan vain annat sille mahdollisuuden.\nMeikkipussin sisältö & arkimeikki\nMulta on toivottu enemmän meikkijuttuja blogiin ja täältä pesee! Tällä kertaa kokosin teille postauksen suosikkimeikkituotteistani, joita käytän ihan päivittäin. Kaikki tuotteet ovat ihan perus markettitavaraa, eivätkä hinnat hivele pilviä, mikä on mun mielestä tärkeä ominaisuus arkimeikeissä. Koska niitä käytetään päivittäin, tuotteita kuluu tasaisen tappavaan tahtiin ja jos jokapäiväiset tuoteet maksaisivat maltaita, millä sitä muun elämänsä enää kustantaa? Itselläni on kuitenkin sellainen kokemus, että "normaaleistakin kaupoista" voi saada kelpomeikkejä, jos vaan tietää mitä hakee ja tuntee oman ihonsa ja tarpeensa hyvin.\nPohjameikkini muodostuu kahden tuotteen avulla. Ensiksi levitän Maybelline New Yorkin Dream Satin Liquid -meikkivoidetta ihan sormilla ympäri kasvoja. Ehdottomasti pahin ongelma-alueeni on otsa, joka on täynnä näppyjä. Normipäivinä en kuitenkaan uhraa paljoakaan aikaa niiden peittämiseen, sillä eivät ne finnit pakkelilla katoa, päinvastoin liian runsas meikin käyttö tukkii ihohuokoset ja vain pahentaisi ongelmaa. Erikoistilanteita varten mulla on kuitenkin hyviä niksejä, joilla saan alueen tarvittaessa piiloon. Viimeistelen meikkipohjan Lumenen irtopuuterilla, jota käytän joko paketin omalla töpöttimellä taikka puuterisiveltimellä. Olin aluksi hyvin ennakkoluuloinen irtopuutereita kohtaan, mutta heti kun kokeilin, en ole kertaakaan kuvitellut vaihtavani takaisin perus puutereihin. Irtopuuterit eivät rikkoonnu laukussa ja oma väritön puuterini käy minkä tahansa meikin päälle väristä riippumatta.\nKulmakarvat muotoonsa kiinnittää Lumenen Eyebrow Fixing Gel, jolla siis harjaan kulmakarvat paikalleen. Geeli pitää kulmakarvat aloillaan koko päivän ajan ja paikkaa kulmien tyhjiä kohtia ruskealla sävyllään. Blondeille on myös olemassa samaa geeliä värjäämättömänä. Kulmiensa kanssa pitkään tuskaileville kulmakarvageeli voi olla nopea ja toimiva ratkaisu, jälki on paljon luonnollisempi ja kestävämpi kuin kulmakynässä.\nSilmämeikki alkaa yläluomen ohuella rajauksella. Lempparirajaustuotteeni on Ccuk quick stroke eyeliner, jonka tilasin jo aikapäiviä sitten muistaakseni Pretty.fistä ihan muutamalla hassulla eurolla. Seuraavaksi taivutan ripset, minkä jälkeen levitän niille vedenkestävää Lumene Blueberry Wild Curl -ripsiväriä. Aivan loistava ripsari, ei leviä ollenkaan käytössä ja kestää ripsillä koko päivän ajan. Ainoa miinus on tuotteen todellinen kestäminen, nimittäin meikinpoistossa saattaa tulla ongelmia. Parhaiten tämän ripsarin poistaa samanmerkkinen silmämeikinpoistoaine.\nHuulet viimeistelen usein arkisin pelkällä huulirasvalla. Jos kasvot tuntuvat kalpeilta, lisään jotakin hennosti värjäävää huulirasvaa, joita löytyy mm. Babylipseistä ja Labelloista. Mitään vakkarihuulirasvaa mulla ei meikkipussissani ole, sillä huulet on näppärä tapa vaikuttaa meikin kokonaiskuvaan ja siksi saatan vaihdella niitä useinkin!\nLöytyykö teidän pusseista samoja tuotteita, vai olisko teillä vinkata mulle jotakin ihan uutta? Millaisia meikkijuttuja haluaisitte nähdä jatkossa?\nValoisaa päivää sinulle! ♥\nTalvipukeutuminen?! | 6 outfits\nMulla on niin ikävä syksyä. Tai oikeastaan ei syksyä, vaan sen luomia pukeutumismahdollisuuksia, jotka kuihtuivat yksi toisensa jälkeen kilpaa kasvien kanssa ja hukkuivat lumikerrosten alle. Talvella perus kouluvaatekomboni on talviconssit, farkut, joku neule ja villakangastakki. Niin tylsää ja aina niin samanlaista, mutta itsetuhoinenhan siinä pitäisi olla että lähtisi tuohon säähän sukkiksissa! Tai edes legginsseissä... Iso ryhtiliike asuun olisi korkkarit, mutta rakastan itseäni niin paljon, etten ryhdy luistelemaan noin kilsan koulumatkaani turhan kaukana maanpinnasta. Näillä eväillä on vaan mentävä ja talvisin olenkin sitä mieltä, että pukeutuminen on enemmänkin käytäntö- kuin ulkonäkökysymys.\nVaikka helmikuu onkin vielä hiihtokuu, maaliskuussa sulaa jää ja huhtikuu jo lämmittää! Näin ollen koko ajan kohti parempaa mennään ja todennäköisesti asukuvien määrä lisääntyy yhtämittaa lämpölukemien kanssa. Sitä odotellessa kuitenkin vähän fiiliksiä viime syksyn ja tämän talven asukuvista. Mikä asu nappaa eniten?\nHerkuton helmikuu !